
Mart. Epigr. HI, 20, 5: 

An aemalatar inprobi iocos Phaedri? 

Avianus epistula ad Theodosinm: 

Vemin has pro exemplo fabulas et Socrates diyinis ope- 
ribus indidit et poematis suis Flaccns aptavit, quod 
in se sub iocorum communium specie vitae argumenta 
contineant. quas Graecis iambis Babrius repetens in duo 
volumina coartavit. Phaedrus etiam partem aliquam 
quinque in libellos resolvit. 

Idem infra: 

Loqui vero arbores, feras cum hominibus gemere etc. 
Respexit ad 1 prol. 6. 

Prudentius Cath. VII, 115: 

Alvi capacis vivns hauritur specu. 
Bespexit ad IV, 6, 10. 

Titulus qui legitur apud Gruterum pg. 898, 16, versn quodam 
Phaedri [III, 17, 12] celeber ille, valde suspectus [conf. 
Ritschel. Anthol. Lat. Coroll. pg. 13], 



DE PHAEDBI VITA ET SCKIPTIS, 

I. Phaedrus Augusti libertus — non satis constat, 
eius qui primus hoc nomen accepit an successoris Ti- 
berii — natus est, incertum quo anno, in monte Pierio 
apud Macedonas. Idem tenera adhuc aetate in occi* 
dentem videtur esse delatus, ut qui^se asserat, j92(^rt/;7i 
se legisse in schola Enni quendam versum, sive Ro-> 
mae id fuit sive potius alibi. Romae enim haud ita 
multum post Vergilii et Horatii obitus sublatam 6mnino 
e ludis antiquorum memoriam docemur eis quae de Vale- 
rio Probo, Phaedri aequaii, tradit Suetonius [de ill. 
gramm. 24]. Ceterum ubi in familiam Caesarum traus- 
iit, et liberaiium artium studio et dexteritate morum 
effecit ut libertate donaretur. 

lam regnante Tiberio cum bina fabularum yolumina 
emisisset, Seiani fraude est circumventus. Erant enim 
in eis quae a civitate serviente et cuncta malignius in- 
terpretante haud incommode possent flecti in hos ipsos, 
ut puta quae de ranis regem petentibus vel de graculo 
superbiente prompserat scriptor, ne alia pleraque, quae 
pravitate conscientiae aut suspicandi temeritate trahi 
potuere in crimen, nunc tangamus. Quod cum ita esset, 
a Seiano vel clientibus ipsius maiestatis est accusatus 
damnatusque haud dubie, etsi de poena eius non satis 
constet. Neque vero interfecto Seiano inimicorum odio 
et insectatione caruit idem, quibus j)bnoxium se identi- 
dem fatetur libro tertio. Hunc cum leniendo dolori con^ 
posuisset, Eutycho cuidam inscripsit liberto C. Cae^c\& 
vel Claudii quem simul ut se \vftdk.«x^V. "^ ^^^vs»;^ >s5sr 

stantibus rogavit. Idem tamen insecuto tempore a no- 
xiorum iniuriis tutus et cum nullius praeter famam rei 
esset cupidus satis beatus videtur vixisse nec nisi pro- 
yecta aetate obisse. Nomen in antiquitate ac per pro> 
xima saeeuia haud ita magnum, auctius longe recenti 
tempore optinuit. Aequalium eius ut libertini ingenio 
obtrectantium invidiam plurimum carpi cohstat ab ipso. 
Ceterum de vita et casibus eius cum alibi nihil sit tra- 
ditum antiquitus, quicquid innotuit ipsius docemur car- 
minibus. 

Scripsit autem Aesopum secutus fabularum libros 
quinque, e quibus tamen sat multas intercidisse appa- 
ret non modo Perotti copiis qui medio saeculo quinto 
decimo usus membrana locupletiore XXXI poemata ser- 
vavit quae non r^eriuntur in codicibus Pithoeano et 
Remensi sed et Romuli et anonymi cuiusdam (Nilantia- 
num vulgo nuncupant) exemplis qui apologos Phaedri 
plerosque in pedestrem resolvere sermonem. Et e primo 
libello quaedam perisse ipsius poetae testimonio ad- 
struitur, quippe qui narret in eo etiam arbores esse col- 
locutas, cuius nunc quidem rei nec vola nec vestigium 
extat. Praeterea secundum volumen et quintum pluri- 
mum labis traxisse ipsa paucitate fabellarum indicatur. 
Opuscula Perotti curis servata quod quidam negaverunt 
esse Phaedri, mihi quidem non ovum ovo similius vide- 
tur quam illa reliquis de quibus non dubitatur, sive ra- 
tiones carminum spectaris, sive dictionum metrorumque 
proprietates. Puto autem Perottum usum apographo 
mutilato codicis archetypi librorum Remensis ac Pi- 
thoeani, tum confecto cum esset integer ille. Vnde 
facile explicatur quod traiectis temere verbis, vitio satis 
singuiari, saepe et in Italico et in Gallicis libris turba- 
tum. Sed de hac re dicam alibi. Ceterum eorum quae 
aetatem tulere exemplarium fata qui pluribus volet co- 
gnoscere, inveniet apud Orellium in editione Phaedri 
Turici vulgata a. 1831 et repetita proximo anno cum 
appendice. 

Jn JeJj^endis adomandisque fabulis, quas partim ex 

Aesopo vel aliunde transtulit auctor partim novavit ipse, 
aliquando iudicium desideres, nec vero proprietatem logi 
Aesopii satis recte aut perspexisse aut perspectam opti- 
nuisse videtur idem. £st tamen ubi carmina eius omni 
elegantia floreant. Genere dicendi utitur ut plurimum 
facili et urbano, aliquando sane parum subacto nec 
satis laetQ aut vivido. Id vitium maxime declarant abs- 
tracta posita pro concretis qualia habes versibus his 
Uum demum ingemuit corvi deceptus stupor' ^sic totam 
praedam sola inprobitas abstulit' aliis. Idem quod haud 
ita rarb graeca vocabula adhibuit, fabularum per humum 
repentium (ut Horatii verbis utar) proprietate et commu- 
nis vitae usu satis excusatur. Valde excellit metri pe- 
ritia, ut tamen versus eius cura potissimum et labore, 
non perinde nativo quodem lepore (quem sentias magis 
quam describas) praestare existimem. Sed de his pro- 
ximo capite disseremus. 

II. Nam cum Teubnerus, bibliopola honestissimus, 
me rogasset ut Pnaedri Fabulas a Dresslero editas denuo 
recognoscerem, equidem maxime in eo diligentiam posi- 
tam volui ut metrica ars poetae qualis esset tandem ali- 
quando plene appareret. Itaque primum omnium pro- 
mythia carminum a Perotto servatorum in metrum con- 
torta a nonnuUis pedestri orationi restitui, nec non 
fabulas de Romulo vel aliunde adscitas et Gudii Bur- 
manni Dressleri opera versibus exaratas foedissimis et 
ab arte Phaedri alienissimis eieci omnes, cum prae- 
sertim ne hoc quidem esset apertum^ ex huius libris 
integris an aliunde ductae essent pleraeque. Ipse enim 
ne temptarem in melius illas refingere prohibitus sum 
primum eo quod vel sine illis satis superque poema- 
tum suppetere constabat usui scholarum, deinde quod in 
tanta Romuli^et anonymi Nilantiani barbarie aut nova 
meo periculo conponenda esse videbam cariiiina aut il- 
lam metrorum dictionumque vitiositatem retinendam cui 
priores indulserant. Itaque operam vanam nec aut Phae- 
dro aut ipsius studiosis profuturam cito damnavit animus. 
Ceterum eo maiore cura cavi, ut in s\\vc.«t\% V!j^\JflL^V^^^^ 

in eis quae codicibus Pithoeano Remensique et Perottino 
servantur leges metricae ab auctore summa cum sollertia 
observatae plene optinerent, quas ilico iam proponemus. 

Breviarium 

metricae artis Phaedri 

[ex libri de re metrica opusculo primo]. 

Phaedrus ut inpuros trimetros, non eos qui tragico- 
rum Augusto aequalium CatuUique ac Bibaculi et Horatii 
usu increbuerant, operi adhiberet, comicorum veterum 
adductus esse potest videri exemplo. Hi enim — gram- 
maticorum Latinorum placitis si credis — ut quae lo- 
quuntur sumpta de vita putes vitiant iambum tractibus 
spondiacis. Plerumque tamen dubito an Syri potius sen- 
tentiarum quae tum maxime in ore erant hominum, au- 
ctoritate inpulsum eundem putem , ut simile genus 'metri 
in materia haud ita diversa adhiberet. Sed utcumque 
res habet, magna certe cum cura expolitis utitur iambis 
idem et qui a Plauti et Terentii placitis plurimum dif- 
ferant. Nam et hoc acriter vitavit, ne versus nimium 
gravarentur onere spondeorum , quos iambis aliisque pe- 
dibus frequentatis prudenter temperavit, et insignem 
circa solvendas arsis vel thesis nec minus circa elisiones 
et synizeses adhibuit diligentiam. 

Itaque per omnes partes metri excepta ultima spon- 
deis et iambis promiscuus usus adest, ea tamen lege ut 
quinto pede potior sit spondeus. Tamen et ibi admitti- 
tur iambus si terminetur versus vocabulo plus quam tri- 
syllabo velut ita 

ranae vagantes liberis paludibus. 

In hanc etiam licentiam concessere versus, in quibus am- 
phibrachus vel creticus cum monosyllabo insequente vel 
praecedente coalescunt in unum: 

odi, inquit, illum quia malis amicus est. 

trepide concursans occupata in otio. 

Recte etiam in fine copulatur trochaeus cum cretico: 
canis parturiens cum rogasset alteram. 

Sed minime licet quintum pedem contineri verbo in ianh 

bum exeunte, cuius vitii plurima ezempla Phaedro in- 
tulere docti. 

Anapaestum ubique pro spondeo poni fas est^ qua 
tamen praeter primum et quintum locum noii ita saepe 
utitur scriptor venia, nec vero umquam ab eodem bini 
continuantur pedes eiusmodi. Dactylo in prima potissi- 
mum tertiaque et quarta sede locus est. Proceleusmati- 
cus tantum initio senarii adhibetur. Praeterea notandum- 
arsis solvendae morem etsi satis frequentem, tamen plu- 
rimum in vocabulis plus quam disyllabis inveniri. Ex eis 
excipiuntur iribrachorum vel in tribrachum excuntium 
partes paenultima et ultima, in quam solutam arsin ca- 
dere nefas. Est ubi in disyllabis admittatur eadem ; rarius 
multo evenit ut monosyllabo sequente plus quam mono- 
syllabo contineatur arsis, ut puta sic 

calumniator ab ove cum peteret canis. 

et rapiet ad se quod erit commune omnium. 
Praeterea notabilis sed legitima venia tutus appendicis 
versus [10, 10] hic : 

. non ut labores facio , sed ut istum domes ; 

nisi potius scribemus 'sed uti stum'. 
Quinti pedis arsin non licet solvi nisi vocabulo plus quam 
trisyllabo claudente metrum, a qua norma vix sunt di- 
versa haec [V, 7, 22. app. 9, 6] 

quidam in conspectum proditurum sine mora. 

respondit illa: quicquid dederis satis erit. 
Arsin diduci s^quente anapaesto vel iribracho non per- 
mittitur. Anapaesti thesin vocabulo minus quam iri- 
syllabo contineri non licet praeter primum pedem et 
adiquando quintum [III, 10, 4. 14, 11. app. 19, 3. 
30, 10]. 

Praeterea observatur ne umquam pes secundus vel 
tertius sive quartus contineatur vocabulo in spondeum, 
anapaestum, dactylum exeunte. NuIIi igitur versus sunt 
ut puta tales: 

Ttcmavit, quod clausae erant stomachi viae. 

et protinus mxilitm petens anser simul. 

cibo impleretur servitium ne^ay^t^tk\« . 

Exemptus est huic legi versus antiquissimi poetae Enni 
qui legitur in epilogo 1. III [34]. 

Caesura longe frequentissima est penthemimeres ve- 
lut ita: 

Aesopus auctor | quam materiam reperit. 

Quae si non adest, hephthemimeres adhibetur cum in- 
cisione post secundum pedem: 

quod arbores | loquantur | non tantum ferae. 

Haec potest neglegi si bini post secundam thesin trochaei 
uno contineantur vocabulo : 

cum tristem servitutem ilerent Atlici. 

Restant duo versus qui caesuram habent post praeposi- 
tionem verbi compositi [III, 15, 6. V, 7, 19] 

novissime | prolapsam ef|fundit sarcinam. 

ipso iudorum osjtenderet sese die. 

Synizesis licentia permodica apud Phaedrum nec aUa 
quam optimorum ex aequalibus. Ad elisionis, quam 
magna cum cura adhibuit idem, exempla minuenda pri- 
mum diligenter est observandum vbique apud eum sicut 
apud reliquos poetas Latinos verbi auxiliaris ^est^ trun- 
cari vocali vel m consona praecedente primam litteram: 
haec propter ilios scriptast homines fabula. 
a corcodilis ne rapiantur traditumst. 

Exceptus est appendicis c. XV v. 12, in quo propter cae- 
suram copula non mutilatur. Praeterea non licet elidi 
iambica sequente brevi nec magis copulari eadem cum 
acuta praeter inperativos quosdam ut puta hos [III, 1, 15. 
V, 9, 4. app. 21, 10] veni ergo, tace inquit, ave usque. 
Denique in prima thesi aliquando elisiones inveniri sat 
constat, at easdem in uiiima arsi numquam. Ceterum 
plura de iungendis vocaiibus Phaedri placita qui volet 
cognoscere, legat quae in libro nostro pg. 427 reperiuntur. 
Hiatus aut productiones brevium a Phaedro esse 
aliena sat constat, excepto quod ille dactylicos secutus 
saepe porrexit in mediis verbis correptas ante mutam 
cum liquida. Contra notanda Mbi stans' ^egoscalpam' 
[IB, 3, 14. app. 9, 12] breviata secunda. 



DE PHAEDBI VITA ET SCRIPTIS. XI 

Restat ut quaedam memoria non indigna hoc loco in 
conspectum adducamus. Fuere autem haec potissimum : 

antehac lU, 1, 6 pronuntiandum 'anthac'. 

henficium pro heneficio I, 22, 8. III epil. 18. 

corcodilus pro crocodilo I, 25» 4. 6. 

dein semper monosyllabum. 

deinde semper disyllahum. 

ditis pro divitis app. 14, 6. 

diiitius I, 2, 16. ita semper omnes poetae. 

-Srunt perfecti saepe corripit Phaedrus. 

fam^ semper, non fame. 

fortuitus II, 4, 4, cf. d. r. m. 258. 

hercle non hercule I, 1, 12. 

iacio in compositis sequente i amittit primam litteram, 

ita tamen ut non corripiatur apud Phaedrum syllaha 

praecedens. 
-ius genetivus. 
illius III prol. 38. illfus I, 14, 8; eadem passim in simi- 

lihus deprehenditur differentia. 
-ius vel ium suhstantivorum modo ahicit alteram i in ge- 

netivo modo retinet. 
latrare cf. not. Bentl. ad V, 10, 7 et d. r. m. 315. 
liquidus I, 26, 4 cf. d. r. m. 314. 
ITquor I, 1, 8. 

locusta app. 30, 7, cf. d. r. m. 353. 
mehercule sive mehercules semper trisyllabum, pronun- 

tiandum mSrcuIe et m^rcules. 
mi pro mihi III, 18, 9 al. 
mihi, tihi, sibi, ibi, uhi modo producunt finalem modo 

corripiunt. 
miluus semper trisyllabum. 
nescio quis III, 9, 5 al. uno vocahulo efTerendum; explet 

autem paeonem primum. 
nil pro nihil III, 10, 51 al. 
n6ta I, 3, 11 al. 
n6to III prol. 49. 
notesco V, 7, 35. 

quoniam semper trisyllabum. 

rgcTdo III, 18, 15. 

relicuus, reliquiae, religio semper corripiunt primam. 

reperi, repuli, retudi, retuli semper producunt geminata 

plerumque consona insequente. 
semanimus pro semianimo 1,9,8. 
suesco. ab hoc verbo quae descendunt, apud Phaedrum 

modo vocali utuntur u modo consona. 
suspitio III prol. 45; ib. 10, 36. 
vid« III, 6, 3 app. 10, 14. 

III. Superest ut conspectum diversarum a Dressleri 
editione lectionum addamus. E quibus quae nostris cu- 
ris traxere originem addita nominis nota significantur. 
Ceterum propediem pleraque eorum, quae novavimus 
ipsi , in Museo Rhenano tractabimus. 

I. prol. 4 prudenti — prudentis. 2, 12 hercle tuus ibi 
(hoc est *tum*) — hercule tuus. 3, 7 se inmiscuit — im- 
miscuit se. 4, 4 ab altero ferri — ab alio ferrier. ib. 7 
potuit adeo — potuit dente. 5 inscr. om. prius et. 8,11 
quae e — quae. 12, 4 asserit L.M., Siebelis — testis erit. 
13, 2 sera dat poenas turpes — sero d. p. turpi. ib. 13, 14 
cf. Orell. ed. 14, 8 antidoto miscere illius — illius miscere 
antidoto. 16, 2 malum augere L. M. — malavitare. ib. ex- 
petit — expedit. 19, 5 dein — deinde. 21, 14 cogor, certe 
— mortecogor. 22,8benficiumL.M. — beneficium. ib. 12 
inprudentius L. M. — imprudentibus. 25, 7 omisi. ib. 8 
noli vereri- — ait v. 27 1. 2 seclusi. ib. 11 trivio concepte 
et educate stercore L. M. — tr. conceptus et educatus 
st. 28, 10 hostis — hosti. 

II. 5, 16 come officium iactitans — iactans officio 
comam. ib. 20 is — id. 7 inscr. raptores — vectores. 8,11 
nil ideo — nec i. epil. 12 ad aures cultas pervenit L. M. 
— pervenit ad aures tuas. ib. 17 seclusi. ib. 18 vitium — 
exitium. nempe vitium fato inditum eis ^quos sinistra 
natura in lucem extulit'. 

HI. prooem. 5 officiis meis — officii mei. 38 ego 
porro illius — iJJius porro ego. 1 , 2 e testa — et t. 

6, 9 nam et ubi tricandum et ubi currendum sit scio — 
ubi sit tardandum et ultro currendum scio. 7 , 25 age, 
abire siquo est animus L. M. — age si quo abire e. a. 
10, 49 rimasset — limasset. ib. 51 animus L. M. — 
auris. II, 3 roboris — corporis. 13, 1 fecerant quercu 

— quercu fecerant. ib. 13 tali ius tulit sententia L. M. 

— talem protulit sententiam. 15, 1 palanti — balanti. 
18, 3 avibus — auribus. 19, 5 circum eunti — cir- 
cueunti. epil. 2 esse videar ne tibi — pr. e. n. t. v. 
ib. 18 benficio L. M. — beneficio. 

IV. prol. 4 talis etiam tituli est appetens — t. est e. 
t. a. ib. 5 quo non pacto indagabit L. M. — quo pacto 
demonstrabit. ib. 12 quia paucas ille ostendit, ego plur«s 
fero — p. 0. i., e. plures dissero. 2, 1 ioculare tibi vide- 
tur — ioculari tibi videmur. ib. 15 alter similiter, 
deinde perit et tertius — a. s. periit, deinde et tertius. 
4, 5 redit — rediit. 5, 38 villamque — vites. 6, 2 quo- 
rum et — cuius. 7, 10 ponti cf. d. r. m. 378 — Ponti. 
8, 4 cibo — cibi. 11, 3 qui sacrilegio onustus — onustus 
qui sacrilegio. 17 totam aeque — totam quia. 18, 5 ma- 
xime L. M. - — maximam. ib. 19 a. , sed multo, replent — 
a. sedulo r. ib. v. 35. 36 seclusi antiqua lectione reducta. 
20, 3 intimam — ult. 22, 4 circum ire — circuire. 
ib. 8 ut aiunt natus — natus ut aiunt. ib.' Cia — Cea 
24 init. cf. ed. Or. ib. 11—17 ita ordinavi 11. 15. 12. 
17. 16^ 13. 14. et V. 17 iam a Bentleio quo oportebat 
loco constitutus. ib, 12 quom L. M. — quo. 25, 9 pi- 
gnera L. M. — sidera. ib. 14 censeas — sentiant. ib. 18 
dissimulans L. M. — > dimissam. 

V, 1, 15 in conspectum meum — in conspectu meo. 
3, 11 venia donari — veniam ei dari. ib. 13 quavis — • 
quamvis. 4 inscr. asinus et porcellus — asini et por- 
celli. 5 inscr. scurra et rusticus — scurra rusticus. ib. 26 
et derisuri non spectaturi sedent — et derisurus non 
spectaturus silet. 6 inscr. add. aeque. 7 , 13. 14 id I. g. 
desiderare L. M. — et 1. g., desiderari. 17. 18 ut incipiebat 
ingredi Princeps, eum adducit pretib — et i. P. a ducft 
ingredi. Reductum pressit. 8, 2 tvwA» ^^^y^SMv^ V*"^* — 

nudo corpore. 9, 3- flecteret — plecteret. 10, 7 senex 
contra' Lacon — latrans contra senex. ib. 9 lauda, si 

— laudasti. 

App. 1, 5 tibi quam partem quamvis parvam in- 
pertiar L. M. — q. p. q. p. i. t. 2, 10 magno haec con- 
silio qui negavit hominibus L. M. — h. q. n. m. c. 
homini. 3, 17 aliam — alium. 6, 6 Pytho L. M. — 
Pythia. 7 , 4 visus sum L. M. — sum visus. ib. 5 in- 

dictum mulieri L. M. — eam n. a. u. d. e. m. ib. 13 
omnes furore plena vocat L. M. — f. p. v. o. ib. 15 aliis 
minare, me certe haud.falles, ait L. M. — aliis mi- 
nare, inquit, me non falles hera. 16, 2 gloriosum L. M« 

— gloriose. post v. 5 lacunam indicavi. ib. 6 saeva so- 
cietas — societas fera. 17, 8 partus dolore fata con- 
plesset sua L. M. — pari d. f. deflesset ^. 20, 4 cancri 
simul ut haese^unt L. M. — s. h. canceres. 21, 12 sic 

in c. n. s., sed sub dio, par tibi L. M. — i. c. n. s. p. t. 
sed sum s. d. 

PHAEDRI AVGVSTI LIBERTI 

FABVLARVM AESOPIABVM 

LIBER PRIMVS. 



FBOIiOGVS. 

Aesopns auctor quam materiam repperit, 
Hanc ego polivi versibus senariis. 
Duplex libelli dos est: quod risum movet 
Et quod prudenti vitam consilio monet. 
Calumniari siquis autem voluerit, 5 

Quod arbores loquantur, non tantum ferae, 
Fictis iocari nos meminerit fabulis. 

FABVLA L 

LVPVS BT AGNVS. 

Ad rivum eundem lupus et agnus venerant 
Siti conpulsi ; superior stabat lupus 
Longeque inferior agnus. Tunc fauce inproba 
Latro incitatus iurgii causam intulit. 
Cur, inquit, turbulentam fecisti mihi 5 

Aquam bibenti? Laniger contra timens: 
Qui possum, quaeso, facere, quod quereris, lupeT 
A te decurrit ad meos haustus liquor. 
Repulsus ille yeritatis yiribus: 

Ante hos sex menses male, ait, dixisti mihi. 10 

Respondit agnus: Equidem natus non eraiixv^ 

Pater hercle tuus ibi, inquit, male dixit raihi. 
At(}ue ita correptum lacerat iniusta nece. 

Haec propter illos scripta est homines fabula, 
Qui fictis causis innocentes opprimunt. 15 

FABVLA n. 

BANAE B£aEM FETIERV^T. 

Athenae cum florerent aequis legibus» 
Procax libertas civitatem miscuit 
Fi^enumque solvit pristinum licentia* 
Hic conspiratis factionum partibus 
Arcem tyrannus occupat Pisistratus. 5 

Cum tristem servitutem flerent Attici, 
(Non quia crudelis ille, sed quoniam grave 
Omne insuetis onus) et coepissent queri, 
Aesopus talem tum fabellam rettuUt. 

Ranae vagantes liberis paludibus 10 

Clamore magno regem petiere a love, 
Qui dissolutos mores vi conpesceret. 
Pater deorum risit atque illis dedit 
Parvum tigillum , missum quod subito vadi 
Motu sonoque terruit pavidum genus. 15 

Hoc mersum limo cum iaceret diutius^ 
Forte una taeite profert e stagno caput 
Et explorato rege cunctas evocat. 
Illae timore posito certatim adnatant 
Lignumque supra turba petulans insilit. 20 

Quod cum inquinassent omni contumelia, 
Alium rogantes regem misere ad lovem, 
Inutilis quoniam esset qui fuerat datus. 
Tum misit illis hydrum, qui dente aspero 
Corripere coepit singulas. Frustra necem 25 

Fugitant inertes, vocem praecludit metus. 
Fiirtim igitur dant Mercurio mandata ad lovem» 
Adflictis ut succurrat. Tunc contra deus: ' 
Quia noluistis vestrum ferre, inquit, bonum, 
Malum perferte. — Vos quoque, o cives, ait, 30 

Hoc sustinete, maius ne veniat malum. 

FABVLA in. 
GBACVIiVS SVPBBBVS ET PAVO. 

Ne gloriari libeat alienis bonis 
Suoque potius habitu vitam degere, 
Aesopus nobis hoc exemplum prodidit. 

Tumens inani graculus superbia, 
Pennas pavoni quae deciderant sustulit 5 

Seque exornavit. Deinde contemnens suos 
Se inmiscuit pavonum formoso gregi. 
IUi inpudenti pennas eripiunt avi 
Fugantque rostris. Male mulcatus graculus 
Redire maerens coepit ad proprium genus; 10 

A quo repulsus tristem sustinuit notam. 
Tum quidam ex illis, quos prius despexerat: 
Contentus nostris si fuisses sedibus 
£t quod natura dederat voluisses pati^ 
Nec illam expertus esses contumeliam 15 

Nec hanc repulsam tua sentiret calamitas. 

FABVLA IV. 

CANI8 FEK FLVViVM CABinSM FEBENS. 

Amittit merito proprium qui alienum adpetit. 
Canis per flumen carnem dum ferret natans, 
Lympharum in speculo vidit simulacrum suum, 
Aliamque praedam ab altero ferri putans 
Eripere voluit: verum decepta aviditas 5 

£t quem tenebat ore dimisit cibum, 
Nec quem petebat potuit adeo adtingere. 

FABVLA V. 

VACCA, CAFEIiIiA, OVIS ET IiEO. 

Numquam est fidelis cum potente societas: 
Testatur haec fabella propositum meum. 

Vacca et capella et patiens ovis iniuriae 
Socii fuere cum leone in saltibus. 
Hi eum cepissent cervum vasti corporis, 5 

Sic est locutus partibus factis leo : 
Ego primam toUo, nominor quoniaial^\ 

Secundam, quia sum fortis, tribuetis mihi; 
Tum, quia plus valeo, me sequetur tertia; 
Malo adficietur, siquis quartam tetigerit. 19 

Sic totam praedam sola inprobitas abstulit. 

TABVLA VL 
BANAE AB SOIjESI. 

Vicini furis celebres vidit nuptias 
Aesopus et continuo narrare incipit: 

Vxorem quondam Sol cum yellet ducere, 
Clamorem ranae sustulere ad sidera. 
Convitio permotus quaerit luppiter 5 

Causam querelae. Quaedam tum stagni incola: 
Nunc, inquit, omnes unus exurit lacus 
Cogitque miseras arida sede emori. 
Quidnam futurum est, si crearit liberosT 

PABVLA Vn. 

WIiPES AB FEBSONAM TRAGIGAM. 

Personam tragicam forte vulpes viderat: 
.0 quanta species, inquit, cerebrum non habet! 

Hoc illis dictum est» quibus honorem et gloriam 
Fortuna tribuit, sensum communem abstulit. 

PABVLA Vm. 

LVPVS BT GBVIS. 

Qui pretium meriti ab inprobis desiderat, 
Bis peccat: primum quoniam indignos adiuvat; 
Inpune abire deinde quia iam non potest. 

Os devoratum fauce cum haereret lupi» 
Magno dolore victus coepit singulos 5 

Inlicere pretio, ut illud extraherent malum. 
Tandem persuasa est iure iurando gruis, 
Gulaeque credens colli longitudinem, 
Periculosam fecit medicinam lupo. 
A quo cum pactum flagitaret praemium: 10 

Ingrata es, inquit, ore quae e nostro caput 
Incolume abstuleris et mercedem postules. 



\ 



LIBER I. 5 

FABVLA IX. 
FASSEB AD IiEFOBEM CONSILIATOIL 

Sibi non cavere et aliis consilium dare 
Stultum esse paucis ostendamus versibus. 

Oppressum ab aquila et fletus edentem graves 
Leporem obiurgabat passer: Ubi pemicitas 
Nota, inquit, illa est? Quid ita cessarunt pedes? 5 

Dum loquitur, ipsum accipiter necopinum rapit 
Questuque vano clamitantem interficit. 
Lepus semanimus: Mortis en solacium! 
Qui modo ^ecurus nostra inridebas mala, 
Simili querela fata deploras tua. 10 

FABVLA X. 

LVFVB BT WIjFBS IVDICB SIMIO. 

Quicumque turpi fraude semel innotuit» 
Etiam si verum dicit, amittit fidem. 
Hoc adtestatur brevis Aesopi fabula. 

Lupus arguebat vulpem furti crimine ; 
Negabat illa se esse culpae proximam. 5 

Tunc iudex inter illos sedit simius. 
Uterque causam cum perorassent suam, 
Dixisse fertur simius sententiam: 
Tu non videris perdidisse quod petis ; 
Te credo subripuisse quod pulchre negas. 10 

PABVLA XI. 

ASINVS BT IiBO VBNANTBS. 

Virtutis expers verbis iactans gloriam 
Tgnotos fallit, notis est derisui. 

Venari asello comite c\un vellet leo^ 
Contexit illum frutice et admonuit simul^ 
Ut insueta voce terreret feras, 5 

Fugientes ipse exciperet. Hic auritulus 
Clamorem subito totis tollit viribus 
Novoque turbat bestias miraculo. 

Quae dum paventes exitus notos petunt, 

Leonis adfliguntur horrendo inpetu. 10 

Qui postquam caede fessus est , asinum evocat 

lubetque vocem premere. Tunc ilie insolens: 

Qualis videtur opera tibi vocis meae? 

Insignis, inquit, sic ut, nisi nossem tuum 

Animum genusque, simili fugissem metu. 15 

FABVLA Xn. 

CEBWS AB FONTEM. 

Laudatis utiliora, quae contempseris, 
Saepe inveniri haec asserit narratio. 

Ad fontem cervus, cum bibisset, restitit 
Et in liquore vidit efdgiem suam. 
Ibi dum ramosa mirans laudat cornua 5 

Crurumque nimiam tenuitatem vituperat, 
Venantum subito vocibus conterritus 
Per campum fugere coepit et cursu levi 
Canes elusit. Silva tum excepit ferum^ 
In qua retentis inpeditus cornibus 10 

Lacerari coepit morsibus saevis canum. 
Tunc moriens vocem hanc edidisse dicitur: 
me infelicem! qui nunc demum intellego, 
Utilia mihi quam fuerint, quae despexeram, 
Et, quae laudaram, quantum luctus habuerint. 15 

FABVLA Xni. 
WLPBS BT OORWS. 

Qui se laudari gaudet verbis subdolis, 
Sera dat poenas turpes poenitentia. 

Cum de fenestra corvus raptum caseum 
Comesse vellet, celsa residens arbore, 
Vulpes hunc vidit, deinde sic coepit loqui: 5 

qui tuarum, corve, pennarum est nitor! 
Quantum decoris corpore et vultu geris! 
Si vocem haberes, nulla prior ales foret. 
At ille stultus, dum vult vocem ostendere,- 
Emisii ore caseum, quem celeriter 10 

Dolosa vulpes avidis rapuit dentibus. 
Tum demum ingemuit corvi deceptus stupor. 
[Hac re probatur quantum ingenium valet; 
Virtute semper praevalet sapientia.] 

FABVLA XIV. 
EX SVTOBE MEDICVS. 

Malus cum sutor inopia deperditus 
Medicinam ignoto faeere coepisset loco 
Et venditaret falso antidotum nomine, 
Verbosis adquisivit sibi famam strophis. 
Hic cum iaceret morbo confectus gravi 5 

Rex urbis, eius ezperiendi gratia 
Scyphum poposcit: fusa dein simulans aqua 
Antidoto miscere iliius se toxicum, 
Ebibere iussit ipsum posito praemio. 
Timore mortis ille tum confessus est 10 

Non artis ulla medicae se prudentia, 
Verum stupore vulgi factum nobilem. 
Rex advocata contione haec edidit: 
Quantae putatis esse vos dementiae, 
Qui capita vestra non dubitatis credere, 15 

Cui calceandos nemo commisit pedes? 

Hoc pertinere vere ad illos dixerim, 
Quorum stultitia quaestus impudentiae est. 

FABVLA XV. 

ASmVS AD SENEM FASTOBEM. 

In principatu commutando saepius 
Nil praeter domini nomen mutant pauperes. 
Id esse verum parva Iiaec fabella indicat. 

Asellum in prato.timidus pascebat senex. 
Is hostium clamore subito territus 5 

Suadebat asino fugere , ne possent capi. 
At ille lentus: Quaeso, num binas mihi 
Clitellas inpositurum victorem putas? 
Senex negavit. Ergo quid refert mea, 
Cui serviam? clitellas dum portem meas. ^s^ 

FABVLA XVI. 
OVIS, CEBWS BT LVPVB. 

Fraudator homines cum advocat sponsum inprobos» 
Non rem expedire , sed malum augere expetit. 

Ovem rogabat cervus modium tritici 
Lupo sponsore. At illa praemetuens dolum: 
Rapere atque abire semper adsuevit lupus, 5 

Ta de conspectu fugere veloci inpetu ; 
Vbi vos requiram, cum dies adveneNt? 

FABVLA XVn. 
OVIS, CANIS BT LVtVS, 
Solent mendaces luere poenas maleficl. 
Calumniator ab ove cum peteret canis, 
Quem conunodasse panem se contenderet, 
Lupus citatus testis non unum modo 
Deberi dixit, verum adlirmavit decem. 5 

Ovis damnata falso testimonio 
Quod non debebat solvit. Post paucos dies 
Bidens iacentem in fovea conspexit lupum: 
Haec, inquit, merces fraudis a superis datur. 

FABVLA XVin. 
MVLIEB PABTVBIBNS. 

Nemo libenter recolit qui laesit locum. 
Instante partu mulier actis mensibus 
Humo iacebat flebiles gemitus ciens. 
Vir est hortatus, corpus lecto reciperet» 
Onus naturae melius quo deponeret. 5 

Minime, inquit, illo posse confido loco 
Malum finiri» quo conceptum est initio. 

FABVLA XIX. 

CANIS FABTVBIENa 

Habent insidias hominis blanditiae mali : 
Quas ut vitemus versus subiecti monent. 

Canis parturiens cum rogasset alteram» 
Vt fetum in eius tugurio deponeret. 

Facile inpetravit: dein reposcenti locum 5 

Preces admovit, tempus exorans breve, 

Dum firmiores catulos posset ducere. 

Hoc quoque consumpto flagitare validius 

Cubile coepit. Si mihi et turbae meae 

Par, inquit, esse potueris, cedam loco. 10 

FABVLA XX. 

CANES FAMEIiICI. 

Stultum consilium non modo effectu caret, 
Sed ad pemiciem quoque mortales devocat. 

Corium depressum in fluvio viderunt canes. 
Id ut comesse extractum possent facilius, 
Aquam coepere ebibere : sed rupti prius 5 

Periere, quam quod petierant contingerent. 

FABVLA XXI. 

LEO SENEX, AFEB» TAVBVS ET ASmVS. 

Quicumque amisit dignitatem pristinam, 
Ignavis etiam iocus est in.casu gravi. 

Defectus annis et desertus viribus 
Leo cum iaceret spiritum extremum trahens, 
Aper fulmineis ad eum venit dentibus 5 

Et vindicavit ictu veterem iniuriam. 
Infestis taurus mox confodit cornibus ^ 

Hostile corpus. Asinus, ut vidit ferum 
Inpune laedi, calcibus frontem extudit. 
At ille exspirans: Fortes indigne tuli 10 

Mihi insultare: te, naturae dedecus, 
Quod ferre cogor, certe bis videor mori. 

FABVLA XXn. 

MVSTEIiA ET HOMO. 

Mustela ab homine prensa cum instantem necem 
Effugere vellet : Quaeso , parce , inquit , mihi, 
Quae tibi molestis muribus purgo domum. 
Respondit ille : Faceres si causa mea, 
Gratum esset et dedissem veniam ^wv^Vm. 

Nunc quia laboras, ut fruaris reliquiis, 
Quas sunt rosuri, simul et ipsos devores, 
Noli imputare yanum benficium mihi. 
Atque ita locutus inprobam leto dedit. 

Hoc in se dictum debent illi agnoscere, 10 

Quorum privata servit utilitas sibi 
Et meritum inane iactant inprudentius. 

FABVLA XXm. 

CANI8 FIDEIilS. 

Repente liberalis stultis gratus est, 
Verum peritis inritos tendit dolos. 

Nocturnus cum fur panem misisset cani, 
Obiecto temptans an cibo posset capi: 
Heus, inquit, linguam vis meam praecludere» 9 

Ne latrem pro re domini? Hultum falleris. 
Namque ista subita me iubet benignitas 
VigUare, facias ne mea culpa lucrum. 

FABVLA XXrV. 
BAKA BVFTA £T BOS. 

Inops» potentem dum vult imitari, periL 
In prato quondam rana conspexit bovem 
Et tacta invidia tantae magnitudinis 
Ru^osam inflavit pellem: tum natos suosi. 
In^rrogavit, an bove esset latior. 5 

nii negarunt. Rursus intendit cutem 
Maiore nisu et simili quaesivit modo, 
Quis maior esset. Illi dixerunt bovem. 
Novissime indignata dum vult validius 
Inflare sese, rupto iacuit corpore. 10 

FABVLA XXV. 

CANES £T COBCOPHiI. 

Consilia qui dant prava cautis hominibus, 
Et perdunt operam et deridentur turpiter. 

Canes currentes bibere in Nilo flumine, 
A corcodilis ne rapiantur, traditum est 

Igitur cum currens bibere coepisset canis» 
Sic corcodilus: Quamlibet lambe otio; 
Noli vereri. At ille : Facerem mehercules, 
Nisi esse scirem carnis te cupidum meae. 

FABVLA XXVI. 
VVIiPBS BT CICONIA. 

NuIIi nocendum : siquis vero laeserit, 
Multandum simili iure fabella admonet 

Vulpes ad cenam dicitur ciconiam 
Prior invitasse et illi in patina liquidam 
Posuisse sorbitionem, quam nullo modo 5 

Gustare esuriens potuerit ciconia. 
Quae vulpem cum revocasset, intrito cibo 
Plenam lagonam posuit: huic rostrum inserens 
Satiatur ipsa et torquet convivam fame. 
Quae cum lagonae coUum frustra lamberet, 10 

Peregrinam sic locutam volucrem accepimus: 
Sua quisque exempla debet aequo animo pati. 

FABVLA XXVn. 
CANI8 BT THBSAVBV8 BT WIiTVRIVS. 

[Haec res avaris esse conveniens potest 
Et qui humiles nati dici locupletes student] 

Humana effodiens ossa thesaurum canis 
Invenit et violarat quia Hanes deos, 
Iniecta est illi divitiarum cupiditas, 5 

Poenas ut sanctaeReligioni penderet. 
Itaque aurum dum custodit, oblitus cibi 
Fame est consumptus ; quem stans vulturius super 
Fertur locutus: canis, merito iaces, 
Qui concupisti subito regales opes, 10 

Trivio concepte et educate stercore. 

FABVLA XXVUL 
WIiPBS BT AQVUiA. 

Quamvis sublimes debent humiles metuere, 
Vindicta docili quia patet sollertiae. 

Vulpinos catulos aquila quondam sustulit 
Nidoque posuit pullis, escam ut carperent. 
Hanc persecuta mater orare incipit, 5 

Ne tantum miserae luctum inportaret sibi. 
Contempsit illa» tuta quippe ipso loco. 
Vulpes ab ara rapuit ardentem facem 
Totamque flammis arborem circumdedit, 
Hostis dolorem damno miscens sanguinis. 10 

Aquila ut periclo mortis eriperet suos 
Incolumes natos supplex vulpi Iradidit 

FABVLA XXIX. 
A8INV8 INItID£N8 AFBVM. 

Plerumque stulti risum dum captant levem, 
Gravi destringunt alios contumelia 
Et sibi nocivum concitant periculum. 

Asellus apro cum fuisset obvius: 
Salve, inquit, frater. Dle indignans repudiat 5 

Officium et quaerit, cur sic mentiri velit. 
Asinus demisso pene: Similem si negas 
Tibi me esse, certe simile est hoc rostro tuo. 
Aper,^ cum vellet facere generosum inpetum, 
Repressit iram et: Facilis vindicta est mlhi» 10 

Sed inquinari nolo ignavo sanguine. 

FABVLA XXX. 
RANAJB3 METVENTES TAVBOBVM FBOEIiIA. 

Humiles laborant, ubi potentes dissident. 
Rana in palude pugnam taurorum intuens : 
Heu quanta nobis instat pernicies! ait. 
Interrogata ab alia, cur hoc diceret, 
De principatu cum illi certarent gregis 5 

Longeque ab ipsis degerent vitam boves: 
Est statio separata ac diversum genus ; 
Sed puIsQs regno nemoris qui profugerit» 
Paiudis in secreta veniet latibida ' 
Et proculcatas obteret duro pede. 10 

Ita caput ad nostrum furor illorum pertinet. 



\ 

FABVLA XXXI, 
MHiWS ET COLVMBAS. 

Qui se committit homini tutandum inprobo, 
Auxilia dum requirit, exitium invenit. 

Columbae saepe cum fugissent miluum 
Et celeritate pennae vitassent necem« 
Ck)nsilium raptor vertit ad fallaciam 5 

Et genus inerme taii decepit dolo: 
Quare sollicitum potius aevum ducitis, 
Quam regem me creatis icto foedere, 
Qui vos ab omni tutas praestem iniuria? 
lUae credentes tradunt sese miluo; . 10 

Qui regnum adeptus coepit vesci singulas 
Et exercere inperium saevis unguibus. 
Tunc de relicuis una: Merito plectimur. 

AVCTOB, 

Exemplis continetur Aesopi genus ; 

Nec aliud quicquam per fabellas quaeritur, 

Quam corrigatur error ut mortalium 

Acuatque sese diligens industria. 

Quicumque fuerit ergo narrandi iocus, 5 

Dum capiat aurem et servet propositum suum, 

Re commendatur, non auctoris nomine. 

Equidem omni cura morem servabo senis ; 

Sed si libuerit aliquid interponere, 

Dictorum sensus ut delectet varietas, 10 

Bonas in partes, lector, accipias velim, 

Ita , si rependet iliam brevitas gratiam. 

€uius verbosa ne sit commendatio, 

Attende, cur negare cupidis debeas> 

Modestis etiam offerre, quod non petieriat. ^s^ 

FABVLA L 
IWENCVS, IiBO BT FBAEDATOB. 

Super iuvencum stabat deiectum leo. 
Praedator intervenit partem postuians. 
Darem, inquit, nisi soleres per te sumere: 
Et inprobum reiecit. Forte innoxius 
Viator est deductus in eundem locum 5 

Feroque viso retulit retro pedem. 
Cui placidus ille: Non est quod timeas, ait; 
Et, quae debetur pars tuae modestiae, 
^udacter tolle. Tunc diviso tergore 
Silvas petivit, homini ut accessum daret. 10 

Exemplum egregium prorsus et laudabile ; 
Verum est aviditas dives et pauper pudor. 

. FABVLA n. 

ANVS PHiIQENS IWENEM, ITEM FVBIiliA. 

A feminis utcumque spoliari viros, 
Ament, amentur, nempe exemplis discimus. 

Aetatis mediae quendam mulier non rudis 
Tenebat annos celans elegantia, 

Animosque eiusdem pulchra iuvenis ceperat. 5 

Ambae, videri dum volunt Uli pares» 
Capillos homini legere coepere invicem. 
Qui se putaret fingi cura mulierum, 
Calvus repente factus est; nam funditus 
Canos puella, nigros anus evellerat. 10 

FABVLA in. 

ABSOFVS AD QVBHTDAM PE SVCC£SSV 

INFItOBOBVM. 

Laceratus quidam morsu vehementis canis 
Tinctum cruore panem misit malefico, 
Audierat esse quod remedium vulneri^. 
Tunc sic Aesopus: Noli coram pluribus 
Hoc facere canibus, ne nos vivos devorent, 5 

Cum scierint esse tale culpae praemium. 

Successus inproborum plures adlicit. 

FABVLA IV. 
AQVIIiA, FEIiES ET AFEB. 

Aquila in sublimi quercu nidum fecerat; 
Feles cavernam nancta in media pepererat ; 
Sus nemoris cultrix fetum ad imam posuerat. 
Tum fortuitum feles contubernium 
Fraude et scelesta sic evertit malitia. 5 

Ad nidum scandit volucris: Pernicies, ait, 
Tibi paratur, forsan et miserae mihi; 
Nam fodere terram quod vides cotidie 
Aprum insidiosum, quercum vult evertere, 
Vt nostram in plano facile progeniem opprimat. 10 

Terrore offuso et perturbatis sensibus 
Derepit ad cubile setosae suis : 
Magno» inquit, in periclo sunt nati tui; 
Nam, simul exieris pastum cum tenero grege, 
Aquila est parata rapere porcellos tibi. 15 

Hunc quoque timore postquam conplevit locum, 
Dolosa tuto condidit sese cavo. 
Inde evagata noctu suspenso pede, 
Vbi esca se replevit et prolem suam» 
Pavorem simulans prospicit toto die. 20 

Ruinam metuens aquila ramis desidet; 
Aper rapinam vitans non prodit foras. 
Quid multa? Inedia sunt consumpti cum suis 
Felisque catulis largam praebuerunt dapem. 

Quantum homo bilinguis saepe concinnet mall» 25 

Documentum habere stulta credulitas potest. 

PABVLA V. 

[ITEM] CAESAB AD ATRIENSEM. 

Elst ardeiionum quaedam Romae natio, 
Trepide concursans» occupata in otio, 
Gratis anhelans, multa agendo nil agens, 
Sibi molesta et aliis odiosissima. 

Hanc emendare, si tamen possum, volo 5 

Vera fabella : pretium est operae adtendere. 

Caesar Tiberius cum petens Neapolim 

In Hisenensem villam venisset suam, 

Quae monte summo posita LucuIIi manu 

Prospectat Siculum et respicit Tuscum mare: 10 

Ex alticinctis unus atriensibus, 

Cui tunica ab umeris linteo Pelusio 

Erat destricta, cirris dependentibus, 

Perambulante laeta domino viridia, 

Alveolo coepit ligneo conspergere 15 

Humum aestuantem, come officium iactitans; 

Sed deridetur. Inde notis flexibus 

Praecurrit alium in xystum, sedans pulverem. 

Agnoscit hominem Caesar remque intellegit. 

Is ut putavit esse nescio quid boni: 20 

Heus! inquit dominus. Ule enimvero adsilit, 

Donationis alacer certae gaudio. 

Tum sic iocata est tanta maiestas ducis : 

Non multum egisti et opera nequiquam perit; 

Multo maioris alapae mecum veneunt. 25 

FABVLA VI. 
AQVHiA £T COBNIX. 

Contra potentes nemo est munitus satis; 
Si vero accessit consiiiator maleficus, 
Vis et nequitia quicquid oppugnant, ruit 

Aquila in sublime Bustulit testudinem. 
Quae cum abdidisset cornea corpus domo 5 

Nec ullo pacto laedi posset condita, 
Venit per auras comix et propter volans: 
Opimam sane praedam rapuisti unguibus ; 
Sed nisi monstraro quid sit faciendum tibi, 
' Gravi ne^uiquam te lassabit pondere. 10 

Promissa parte suadet, ut scopulum super 
Altis ab astris duram inlidat corticem, 
Qua conminuta faciie vescatur cibo. 
Inducta verbis aquila, monitis paruit, 
Simul et magistrae large divisit dapem. 15 

Sic tuta quae naturae fuerat munere, 
Inpar duabus occidit tristi nece. 

PABVLA VIL 
MVTiI DVO ET BAFTOBES. 

Muli gravati sarcinis ibant duo : 
Vnus ferebat fiscos cum pecunia, 
Alter tumentes multo saccos hordeo. 
Hle onere dives celsa cervice eminet 
Clarumque collo iactat tintinnabulum, 5 

Comes quieto sequitur et placido gradu. 
Subito latrones ex insidiis advolant 
Interque caedem ferro mulum sauciant, 
Diripiunt nummos, neglegunt vile hordeum. 
Spoliatiis igitur casus cum fleret suos : 10 

Equidem, inquit alter, me contemptum gaudeo, 
Nam nil amisi nec sum laesus vulnere. 

Hoc argumento tuta est hominum tenuitas; 
Magnae periclo sunt opes obnoxiae. 

FABVLA Vin. 

CERWS AI> BOVES. 

Cervus nemorosis excitatus latibulis, 
Vt venatorum fugeret instantem necem, 
Caeco timore proximam viUam petit 
Et opportuno se bovili condidit. 

Hic bos latenti : Quidnam voluisti tibi, 5 

Infelix, ultro qui ad necem cucurreris 
Hominumque tecto spiritum commiseris? 
At ille supplex: Vos modo, inquit, parcite; 
Occasione rursus erumpam <)ata. 

Spatium diei noctis excipiunt vices. 10 

Frondem bubulcus adfert, nil ideo videt. 
Eunt subinde et redeunt omnes rustici, 
Nemo animadvertit: transit etiam vilicus, 
Nec ille quicquam sentit. Tum gaudens ferus 
Bubus quietis agere coepit gratias, 15 

Hospitium adverso quod praestiterint tempore. 
Respondit unus: Salvum te cupimus quidem; 
Sed ille, qui oculos centum habet, si venerlt, 

PHAEDBVS. ^ 

Magno in periclo vita vertetur tua. 

Haec inter ipse dominus a cena redit 20 

Et, quia corruptos viderat nuper boves, 

Accedit ad praesepe : Cur frondis parum est, 

Stramenta desunt? Tollere haec aranea 

Quantum est laboris? Dum scrutatur singula, 

Cervi quoque alta conspicatur cornua; 25 

Quem convocata iubet occidi familia 

Praedamque tollit. Haec significat fabula, 

Dominum videre plurimum in rebus suis. 

AVCTOR. 

Aesopi ingenio statuam posuere Attici 
Servumque coUocarunt aeterna in basi, 
Patere honoris scirent ut cunctis viam 
Nec generi tribui, sed virtuti, gloriam. 
Quoniam occuparat alter, ne primus forem, 5 

Ne solus esset, studui; quod superfuit: 
Nec haec invidia, verum est aemulatio. 
Quod si labori faverit Latium meo, 
Plures habebit, quos opponat Graeciae. 
Si livor obtrectare curam voluerit, 10 

Non tamen eripiet laudis conscientiam. 
Si nostrum studium ad aures cultas pervenit 
Et arte fictas animus sentit fabulas, 
Omnem querelam submovet felicitas. 
Sin autem doctus illis occurrit labor, ' 15 

Sinistra quos in lucem natura extulit 
[Nec quicquam possunt nisi meliores carpere,] 
Fatale vitium corde durato feram, 
Donec fortunam criminis pudeat sui. 

LIBER TERTJVS. 
PHABDRVS AD EVTYCHVM. 

Phaedri libellos legere si desideras, 
Vaces oportet, Eutyche, a negotiis, 
Vt liber animus sentiat vim carminis. 
Verum, inquis» tanti non est ingenium tuum, 
Momentum ut hoi^ae pereat officiis meis. 5 

Non ergo causa est manibus id tangi tuis, 
Quod occupatis auribus non convenit. 
Fortasse dices: Aliquae venient feriae, 
Quae me soluto pectore ad studium vocent. 
Legesne, quaeso, potiiis viles nenias, 10 

Impendas curam quam rei domesticae, 
Reddas amicis tempora, uxori vaces, 
Animum relaxes, otium des corpori, 
Vt adsugtam fortius praestes vicem? 
Hutandum tibi propositum est et vitae genus, 15 

Intrare si Husarum lim^Bn cogitas. 
Ego, quem Pierio mater enixa est jugo, 
In quo tonanti sancta Mnemosyne lovi 
Fecunda novies artium peperit chorum, 
Quamvis in ipsa paene natus sim schola 20 

Curamque habendi penitus corde eraserim 
£t laude invicta vitam in hanc incubuerim, 
Fastidiose tamen in coetum recipior. 
Quid credis iili accidere, qui magnas opes 
Exaggerare quaerit omni vigilia, 25 

Docto labori dulce praeponens lucrum? 
Sed iam quodcumque fuerit, ut dixit Sinon, 
Ad regem cum Dardaniae perductus foret, 
Librum exarabo tertium Aesopi stilo, 
Honori et meritis dedicans illum tuis. 30 

Quem si leges, laetabor; sin autem minus, 
Habebunt certe, quo se oblectent posteri. 

Nunc, fabularum cur sit inventum genus, 
Brevi docebo. Servitus obnoxia, 
Quia quae volebat non audebat dicere, 85 

2* 

AdfeCtus proprios in fabellas transtulit 

Calumniamque fictis elusit iocis. 

Ego porro illius semita feci viam, 

Et cogitavi plura quam reliquerat, 

In calamitatem deligens quaedam meam. 40 

Quod si accusator alius Seiano foret, 

Si testis alius, iudex aiius denique> 

Dignum faterer esse me tantis malis, • 

Nec his dolorem delenirem remediis. 

Suspitione siquis errabit sua 45 

Et rapiet ad se, quod erit commune omnium, 

Stulte nudabit animi conscientiam. 

Huic excusatum me velim niliilo minus: 

Neque enim notare singulos mens est rmhh 

Verum ipsam vitam et mores hominum ostendere. 50 

Rem me professum dicet fors aliquis gravem. 
Si Phryx Aesopus potuit, si Anacharsis Scytha 
Aeternam famam condere ingenio suo : 
Ego, litteratae qui sum propior Graeciae, 
Cur somno inerti deseram patriae decus? 55 

Threissa cum gens numeret auctores suos, 
Linoque ApoIIo sit parens, Musa Orpheo, 
Qui saxa cantu movit et domuit feras 
Hebrique tenuit inpetus dulci mora. 
Ergo hinc abesto livor, ne frustra gemas, 60 

Quoniam soUemnis milii debetur gloria. 

Induxi te ad legendum ; sincerum mihi 
Candore noto. reddas iudicium peto. 

FABVLA L 
ANVS AD ATVrPHOBAlML 

Anus iacere vidit epotam amphoram, 
Adhuc Falerna faece e testa nobili 
Odorem quae iocundum late spargeret. 
Hunc postquam totis avida traxit naribus: 
suavis anima! quale in te dicam bonum 5 

Antehac fuisse, tales cum sint reliquiae? 

Hoc quo pertineat, dicet, qui me noverit. 

PABVLA 11. 
FANTHERA ET PASTORES. 

Solet a despectis par referri gratia. 
Panthera ioprudens olim in foveam decidit. 
Videre agrestes: alii fustes congerunt, 
Alii onerant saxis: quidam contra miseriti 
Periturae quippe, quamvis nemo laederet, 5 

Hisere panem, ut sustineret spiritum. 
Nox insecuta est: abeunt securi domum, 
Quasi inventuri mortuam postridie. 
At illa» vires ut refecit languidas, 

^Veloci saltu fovea sese liberat lO 

£t in cubile concito properat gradu. 
Paucis diebus interpositis provolat, 
Pecus trucidat, ipsos pastores necat, 
Et cuncta.vastans saevit irato inpetu. 
Tum sibi timentes, qui ferae pepercerant, 15 

Damnum haud recusant, tantum pro vita rogant. 
At illa: Memini qui me saxo petierit, 
Qui panem dederit: vos timere absistite; 
lUis revertor hostis, qui me laeserunt. 

FABVLA m. 

AESOPVS ET RVSTICVS. 

Vsu peritus hariolo velocior 
Vulgo esse fertur, causa sed non dicitur» 
Notescet quae nunc primum fabella mea. 

Habenti cuidam pecora pepererunt oves 
Agnos humano capite. Monstro exterritus 5 

Ad consulendos currit maerens hariolos. 
Hic pertinere ad domini respondet caput 
Et avertendum victima periculum. 
lUe autem adfirmat coniugem esse adulteram 
Et insitivos significari liberos, 10 

Sed expiari posse maiore hostia. 
Quidmulta? Variis dissident sententiis 
Hominisque curam cura maiore adgravant. 

Aesopus ibi stans, naris emunctae senex, 

Natura numquam verba^^cui potuit dare: 15 

Si procurare vis ostentum, rustice, 

Vxores, inquit, da tuis pastoribus. 

FABVLA IV. 

IiANIVS ET SIMIVS. 

Pendere ad lanium quidam vidit simium, 
Inter relicuas merces atque opsonia; 
Quaesivit, quidnam saperet? Tum lanius iocans: 
Quale, inquit; caput est, taiis praestatur sapor. 

Ridicule magis hoc dictum quam vere aestimo; 5 

Quando et formosos saepe inveni pessimos, 
£t turpi facie multos cognovi optimos. 

FABVLA V. 

AESOPVS ET PETVIiANS, 

Successus ad pernicieoi multos devocat. 
Aesopo quidam petulans lapidem inpegerat. 
Tanto, inquit, meliof ! Assem deinde illi dedit, 
Sic prosecutus: Plus non habeo mehercule, 
Sed, unde accipere possis, monstrabo tibi. 5 

Venit ecce dives et potens: huic similiter 
Impinge lapidem et dignum accipies praemium. 
Persuasus ille fecit, quod monitus fuit; 
Sed spes fefellit inpudentem audaciam : 
Conjirensus namque poenas persolvit cruce. 10 

FABVLA VI. 
MVSCA BT MVIiA. 

Musca in temone sedit et mulam increpans: 
Quam tarda es! inquit, non vis citius progredi? 
Vide, ne dolone coUum conpungam tibi. 
Respondit illa: Verbis non moveor tuis; 
Sed istum timeo, sella qui prima sedens 5 

lugmn flagello temperat lento meum 
£t ora frenis continet spumantibus, 
(Juapropter aufer frivolam insolentiam; 

Nam et ubi tricandum et ubi currendum sit scio. * 

Hac derideri fabula merito potest, 10 

Qui sine virtute vanas exercet minas. 

FABVLA Vn. 

IiVPVS AD CANBM. 

Quam dulcis sit libertas, breviter proloquar. 
Cani perpasto macie confectus lupus 
Forte occucurrit. Dein salutatum invicem 
Vt restiterunt: Vnde sic, quaeso, nites? 
Aut quo cibo fecisti tantum corporis? 5 

Bgo, qui sum longe fortior, pereo fame. 
Canis simpliciter: Eadem est condicio tibi, 
Praestare domino si par officium potes. 
Quod? inquit ille. Custos ut sis liminis, 
A furibus tuearis et noctu domum. 10 

Ego vero sum paratus: nunc patior nives 
Imbresque in silvis asperam vitam trahens: 
Quanto est facilius mihi sub tecto vivere, 
Et otiosum largo satiari cibo? 

Veni ergo mecum. Dum procedunt, aspicit 15 

Lupus a catena collum detritum cani. 
Vnde hoc, amice? Nihil est. Dic, quaeso, tamen. 
Quia videor acer, alligant me interdiu, 
Luce ut quiescam et vigilem , nox cum venerit : 
Crepusculo solutus, qua visum est, vagor. 20 

Adfertur ultro panis ; de mensa sua 
Dat ossa dominus ; frusta iactant familia 
£t, quod fastidit quisque, pulmentarium. 
Sic sine labore venter inpletur meus. 
Age, abire siquo est animus, est licentia? 25 

Non plane est, inquit. Fruere, quae laudas, canis: 
Regnare nolo, liber ut non sim mihi. 

FABVLA Vin. 

SOROB ET PRATER. 

Praecepto monitus saepe te considera. 
Habebat quidam (iliam turpissimam 

Idemque insignem pulchra facie filium. 

Hi, speculum in cathedra matris ut positum fuit, 

Pueriliter ludentes forte inspexerunt. 5 

Hic se formosum iactat: illa irascitur 

Nec gloriantis sustinet fratris iocos, 

Accipiens quippe cuncta in contumeliam. 

Ergo ad patrem decurrit laesura invicem 

Magnaque invidia criminatur filium, 10 

Vir natus quod rem feminarum tetigerit. 

Amplexus ille utrumque et carpens oscula 

Dulcemque in ambos caritatem partiens: 

Quotidie, inquit, speculo vos uti volo: 

Tu formam ne corrumpas nequitiae malis ; 15 

Tu faciem ut istam moribus vincas bonis. 

FABVLA IX. 

SOCRATES AD AMICOS. 

Vulgare amici nomen, sed rara est fides. 
Cum parvas aedes sibi fundasset Socrates, 
(Guius non fugio mortem^ si famam adsequar, 
Et cedo invidiae , dummodo absolvar cinis,) 
Ex populo sic nescio quis, ut fieri solet: 5 

Quaeso, tam angustam talis vir ponis domum? 
Vtinam, inquit, veris hanc amicis inpleam^. 

FABVLA.X. 
POBTA. 

Periculosum est credere et non credere. 
Vtriusque exemplum breviter exponam rci. 

Hippolytus obiit, quia novercae creditum est; 
Cassandrae quia non creditum, ruit Ilium. 
Ergo exploranda est veritas multum, prius 5 

Quam stulta prave iudicet sententia. 
Sed fabulosam ne vetustatem eleves, 
Narrabo tibi memoria quod factum est mea. 

Maritus quidam cum diligeret coniugem 
Togamque puram iam pararet filio, 10 

Seductus in secretum a liberto est suo. 

Sperante heredem suffici se preximum. 

Qui cum de puero multa mentitus foret 

Et plura de flagitiis castae mulieris, 

Adiecit id, quod sentiebat maxime 15 

Doliturum amanti, ventitare adulterum 

Stuproque turpi pollui famam domns. 

Incensus ille falso uxoris crimine 

Simulayit iter ad villam clamque in oppido 

Subsedit: deinde noctu subito ianuam 20 

Intravit, recta cubiculum uxoris petens, , 

In quo dormire mater natum iusserat, 

Aetatem adultam servans diligentius. 

Dum quaerunt lumen, dum concursant familia, 

Irae furentis inpetum non sustinens 25 

Ad lectum accedit , temptat in tenebris capuL 

Vt sentit tonsum, gladio pectus transigit, 

Nihil respiciens , dum dolorem vindicet. 

Lucerna adlata, simul adspexit filium 

Sanctamque uxorem dormientem cubiculo, 30 

Sopita primo quae nil somno senserat; 

Repraesentavit in se poenam facinoris 

Et ferro incubuit^ quod credulitas strinxerat. 

Accusatores postularunt mulierem 

Romamque pertraxerunt ad centumviros. 35 

Maligna insontem deprimit suspitio, 

Quod bona possideat. Stant patroni fortiter 

Causam tuentes innocentis feminae. 

A Divo Augusto tunc petiere iudices, 
Vt adiuvaret iuris iurandi fidem, 40 

Quod ipsos error inplicuisset criminis. 
Qui postquam tenebras dispulit calumniae 
Certumque fontem veritatis repperit: 
Luat, inquit, poenas causa libertus mali; 
Namque orbam nato simul et privatam viro 45 

Miserandam potius quam danmandam existimo. 
Quod si delata perscrutatus crimina 
Paterfamilias esset, si mendacium 
Subtiliter rimasset, a radicibus 

Non evertisset scelere funesto domum. 60 

Nil spernat animus, nec tamen credat statim. 

Quandoquidem et illi peccant, quos minime putes, 

Et qui non peccant, inpugnantur fraudibus. 
Hoc admonere simplices etiam potest, 

Opinione alterius nequid ponderent: 55 

Ambitio namque dissidens mortalium 

Aut gratiae subscribit aut odio suo. 

Erit ille notus, quem per te cognoveris. 
Haec exsecutus sum propterea pluribus, 

Brevitate nimia qucrniam quosdam offendimus. 60 

FABVLA XI. 

BVNVCHVS AD INPROBVM. 

Eunuchus litigabat cum quodam inprobo, 
Qui super obscena dicta et petulans iurgium 
Damnum insectatus est amissi roboris. 
En^ ait, hoc unum est, cur laborem validius, 
Integritatis testes quia desunt mihi. 5 

Sed quid fortunae, stulte, delictum arguis? 
Id demum est homini turpe, quod meruit pati. 

FABVLA Xn. 

FVTiIiVS AD MABQARITAM. 

In sterquilino pullus gallinaceus 
Dum quaerit escam, margaritam repperit. 
laces indigno quanta res inquit, loco! 
Hoc siquis pretii cupidus vidisset tui, 
Olim redisses ad splendorem pristinum. 5 

Ego quod te inveni, potior cui multo est cibus, 
Nec tibi prodesse nec mihi quicquam potest. 

Hoc illis narro, qui me non intellegunt. 

FABVLA Xm. 
AFES BT PVCI VESPA IVDIOB. 

Apes in alta fecerant qiiercu favos: 
Hos fuci inertes esse dicebant suos. - 
Lis ad forum deducta est, vespa iudice. 

Quae genus utrumque nosset cum pulckerrime, 

Legem duabus hanc proposuit partibus: 5 

Non inconveniens corpus et par est color, 

In dubium plane res ut merito venerit. 

Sed ne religio peccet inprudens mea, 

AIvos accipite et ceris opus infundite, 

Vt ex sapore mellis et forma favi, |G 

De quis nunc agitur, auctor horum appareat. 

Fuci recusant : apibus condicio placet. 

Tunc illa tali ius tulit sententia: 

Apertum est quis non possit, et quis fecerit. 

Quapropter apibus fructum restituo suum. 15 

Hanc praeterissem fabulam silentio, 
Si pactam fuci non recusassent fidem. 

FABVLA XrV. 

DB LVSV BT SBVBRITATB. 

Puerorum in turba quidam ludentem Atticus 
Aesopum nucibus cum vidisset, restitit 
Et quasi delirum risit. Quod sensit simul 
Derisor potius quam deridendus senex, 
Arcum retensum posuit in media via: 5 

Ileus! inquit, sapiens, expedi, quid fecerim. 
Concurrit populus. Ille se torquet diu 
Nec quaestionis positae causam intellegit. 
Novissime succumbit. Tum victor sophus : 
Cito rumpes arcum, semper si tensum habueris; 10 

At si laxaris, cum voles erit utilis. 

Sic ludus animo debet aliquando dari, 
Ad cogitandum melior ut redeat tibi. 

FABVLA XV. 
CANIS AD AGNVM. . 

Inter capellas agno palanti canis : 
Stulle, inquit, erras; non est hic mater tua: 
Ovesque segregatas ostendit procul. 
Non iilam quaero, quae, cum libitum est, concipit, 
Dein portat onus ignocam certis mensibus« "^ 

Novissime prolapsam effundit sarcinam ; 

Verum illam , quae me nutrit admoto ubere 

Fraudatque natos lacte , ne desit mihi. 

Tamen illa est potior/quae te peperit. Non ita est. 

Vnde illa scivit, niger an albus nascerer? 10 

Age porro; parere si voluisset feminam, 

Quid profecisset, quum crearer masculus? 

Beneficium magnum sane natali dedit, 

Vt exspectarem lanium in horas singulas! 

Cuius potestas nulla in gignendo fuit, 15 

Cur hac sit potior, quae iacentis miserita est 

Dulcemque sponte praestat benevolentiam ? 

Facit parentes bonitas, non necessitas. 

His dempnstrare voluit auctor versibus 
Obsistere homines legibus , meritis capi. 20 

PABVLA XVI. 

CICADA BT NOCTVA. 

Humanituti qui se non accommodat, 
Plerumque poenas oppetit superbiae. 

Cicada acerbum noctuae convitium , 

Faciebat, solitae victum in tenebris quaerere 
Cavoque ramo capere somnum interdiu. 5 

Rogata est, ut taceret. Multo validius 
Clamare coepit. Rursus admota prece 
Accensa magis est. Noctua ut vidit sibi 
Nullum esse auxilium et verba contemni sua, 
Hac est adgressa garrulam fallacia: 10 

Dormire quia me non sinunt cantus tui, 
Sonare citharam quos putes ApoIIinis, 
Potare est animus nectar, quod Pallas mihi 
Nuper donavit; si non fastidis, verii; 
Vna bibamus. Illa, quae arebat siti, 15 

Simul cognovit vocem laudari suam^ 
Cupide advolavit. Noctua egressa e cavo 
Trepidantem consectata est et leto dedil. 
Sjc viva quoA negarat tribuit mortua. 

FABVLA XVn. 
ABBOBES IN DEOBVM TVTEIiiSu 

Olim , qnas vellent esse in tutela sua, 
Divi legerunt arbores. Quercus lovi 
Et myrtus Veneri placuit, Phoebo laurea, 
Pinus Cybebae, populus celsa Herculi. 
Minerva admirans, quare steriles sumerent/ 5 

Interrogavit. Causam dixit luppiter: 
Honorem fructu ne videamur vendere. 
At, mehercules, narrabit quod quis voluerit, 
Oliva nobis propter fructum est gratior. 
Tunc sic deorum genitor atque hominum sator: 10 

nata, merito sapiens dicere omnibus! 
Nisi utile est quod facimus, stulta est gloria. 

Nihil agere quod non prosit fabella admonet. 

FABVLA XVm. 

PAVO AD IVNONEM DE VOOE SVA. 

Pavo ad lunonem venit indigne ferens, 
Cantus luscinii quod sibi non tribuerit; 
nium esse cunctis avibus admirabilem, 
Se derideri, simul ac vocem miserit. 
Tunc consolandi gratia dixit dea: 5 

Sed forma vincis, vincis magnitudine; 
Nitor smaragdi collo pra^fulget tuo 
Pictisque plumis gemmeam caudam explicas. 
Quo mi, inquit, mutam speciem, si vincor sono? 
Fatorum arbitrio partes sunt vobis datae : 10 

llbi forma, vires aquilae, luscinio melos, 
Augurium corvo, laeva cornici omina, 
Omnesque propriis sunt contentae dotibus. 

Noli adfectare quod tibi non est datum, 
Delusa ne spes ad querelam recidat. 15 

FABVLA XIX. 
AESOFVS BESPONDET QARRVLO. 
Aesopus domino solus cum esset familia^ 
Parare cenam iussiks est maturius. 

Ignem ergoquaerens, aliquot iustrayit domus. 

Tandemque invenit, ubi lucernam accenderec. 

Tum circum eunti fuerat quod iter longius, 5 

Effecit brevius: namque recta per forum 

Coepit redire. Et quidam e turba garrulus: 

Aesope, medio sole quid cum lumine? 

Hominem, inquit, quaero, et abiit festinans domum. 

Hoc si molestus ille ad animum rettulit, 10 

Sensit profecto se hominem non visum seni, 
Intempestive qui occupato adiuserit. 

POETA. 

Supersunt mihi quae scribam, sed parco sciens; 
Primum esse videar ne tibi molestior, 
Distringit quem multarum rerum varietas; 
Dein siquis eadem forte conari velit, 
Habere ut possit aliquid operis residui : 5 

Quamvis materiae tanta abundet copia, 
Labori faber ut desit, non fabro labor. 
Brevitati nostrae praemium ut reddas, peto, 
Quod es pollicitus: exhibe vocis fidem. 
Nam vita morti propior est cotidie, 10 

Et hoc minus perveniet ad me muneris, 
Quo plus consumet temporis dilatio. 
Si cito rem perages, usus fiet loqgior: 
Fruar diutius, si celerius cepero. 
Languentis aevi dum sunt aliquae reliquiae, 15 

Auxilio locus est: olim senio debilem 
Frustra adiuvare bonitas nitetur tua, 
Cum iam desierit esse benficio utilis 
Et mors vicina flagitabit debitum. 
Stultum admovere tibi preces existimo, 20 

Proclivis ultro cum sit misericordia. 
Saepe inpetravit veniam confessus reus : 
Quanto innocenti iustius debet dari? 
Tuae sunt partes; fuerunt aliorum prin^ 
Dein simili gyro venient aiforum vices. 25 

Decerne quod religio, quod patitur Mes, 

Et graviter me ttstare iudicio tuo. 

Excedit animus quem proposuit f.erminuiD > 

Sed difficulter continetur spiritus, 

Integritatis qul sincerae conscius 30 

A noxiorum premitur insolentiis. 

Qui sint, requires; apparebunt tempore. 

Ego, quondam legi quam puer sententiam, 

„Palam mutire plebeio piaculum est/' 

Dum sanitas constabit, pulchre meminero. 35 



LIBER QVARTVS. 
POBTA AD PARTICrVTiONEM. 

Cum destinassem terminum operi statuere 
In hoc, ut aliis esset materiae satis, 
f^onsilium tacito corde damnavi meum. . 
Nam siquis talis etiam tituli est appetens, 
Quo non pacto indagabit, quidnam omiserim, 5 

Vt illud ipsum cupiat famae tradere, 
Sua cuique cum sit animi cogitatio 
Colorque proprius! Ergo non levitas mihi, 
Sed certa ratio causam scribendi dedit. 
Quare, Particulo, quoniam caperis fabulis, 10 

(Quas Aesopias, non Aesopi, nomino, 
Quia paucas ille ostendit, ego plures fero, 
Usus vetusto genere, sed rebus novis;) 
Quartum libeUum, cum vacarit, perleges. 
Hunc obtrectare si volet malignitas, 15 

Imil<;ri dum non possit, obtrectet licet. 
Mihi parta laus est, quod tu, quod similes tui 
Vestras in chartas verba transfertis mea 
Dignumque longa iudicatis memoria. 
Inlitteratum plausum cur desidero? 20 

FABVLA I. 
ASmVS ET GAIiU. 
Qui natus est infelix« non vitam modo 
Tristem decurrit, verum jH>st obitum quoque 

Persequitur iUum dura tati miserla. 

Galli Cybebes circum in quaestus ducere 
ALfiinum soiebant baiulantem sarcinas. 5 

Is cum labore et plagis esset mortuus, 
Detracta pelle sibi fecerunt tympana. 
Rogati mox a quodam, delicio suo 
Quidnam fecissent, hoc locuti sunt modo: 
Putabat se post mortem securum fore ; 10 

Ecce aliae plagae congeruntur mortuo. 

FABVLA n. 
POBTA. 

loculare tibi videtur, et sane levi, 
Dum nihil habemus maius, calamo ludimus. 
Sed diligenter intuere has nenias: 
Quantam sub illis utilitatem reperies! 
Non semper ea sUnt, quae videntur ; decipit 5 

Frons prima multos: rara mens intellegit, 
Quod interiore condidit cura angulo. 
Hoc ne locutus sine mercede existimer, 
Fabellam adiciam de mustela et muribus. 

Mustela cum annis et senecta debilis 10 

Mures veloces non valeret adsequi, 
Involvit se farina et obscuro loco 
Abiecit neglegenter^ Mus escam putans 
Adsiluit et conpressus occubuit neci. 
Alter similiter, deinde perit et tertius. 15 

Aliquot secutis venit et retorridus, 
Qui saepe laqueos et muscipula effugerat; 
Proculque insidias cernens hostis callidi : 
Sic valeas, inquit, ut farina es, quae iaces! 

FABVLA m. 
DB WUPB BT VVA* 

Fame coacta vulpes alta in vinea 
Vvam adpetebat summis saliens viribus : 
Quam tangere ut non potuit, discedens att: 
Nondum matura est; nolo acerbam sumer«. 

Qui facere quae non possunt verbis elevant^ 5 

Adscribere hoc debebunt exemplum sibi. 

FABVLA IV. 
EQVVS ET AFEB. 

Equus sedare solitus quo fuerat sitim, 
Dum sese aper volutat, turbavit vadum. 
Hinc orta lis est. Sonipes iratus fero 
Auxilium petiit hominis» quem dorso levans 
Redit ad hostem. lactis hunc telis eques 5 

Postquam interfecit, sic locutus traditur: 
Laetor tulisse auxilium me precibus tuis; 
Nam praedam cepi et didici, quam sis utilis; 
Atque ita coegit frenos invitum pati. 
Tum. maestus ille : Parvae vindictam rei 
Dum quaero demens, servitutem repperi. 

Haec iracundos admonebit fabula: 
Inpune potius laedi quam dedi alteri. 

PABVLA V. 

POETA. 

Plus esse in uno saepe quam in turba boni» 
Narratione posteris tradam brevi. 

Quidam decedens tres reliquit filias: 
Vnam formosam et oculis venantem viros; 
At alteram lanificam et frugi, rusticam; ^ 

Devotam vino tertiam et turpissimam. 
Harum autem matrem fecit heredem senex 
Sub condicione, totam ut fortunam tribus 
Aequaliter distribuat, sed tali modo: 
Ne data possideant aut fruantur; tum, simul * 10 

Habere res desierint, quas acceperint, 
Centena matri conferant sestertia. 
Athenas rumor inplet. Mater sedula 
luris peritos consulit ; nemo expedit, 
Quo pacto non possideant, quod fuerit datum, 15 

Fructumve capiant ; deinde quae tulerlnt nihil» 
Quanam ratione conferant pecuulam. 

FHABDUVB, ^ 

Postquam consumpta est temporis longi mora, 

Nec testamenti potuit sensus colligi, 

Fidem adyocnvit, iure neglecto, p^rens. 20 

Seponit moecliae yestem, mundum muiiebrem, 

Lavationem argenteam, eunuchos, glabros; 

Lanificae agellos, pecora, villam, operarios, 

Boves, iumenta et instrumentum rusticum; 

Potrici plenam antiquis apothecam cadis» 25 

Domum politam et delicatos hortulos. 

Sic destinata dare cum vellet singulis 

Et adprobaret populus, qui illas noverat» 

Aesopus media subito in turba constitit: 

si maneret condito sensus patri, 90 

Quam graviter ferret, quod voluntatem suam 

Interpretari non potuissent Attici ! 

Rogatus deinde solvit errorem omnium. 

Domum et ornamenta cum venustis hortulis 

Et vina vetera date lanificae rusticae ; 85 

Vestem, uniones, pedisequos et cetera 

IUi adsignate, vitam quae luxu trahit; 

Agros, villamque et pecora cum pastoribus 

Donate moechae. NuUa poterit perpeti, 

Vt moribus quid teneat alienum suis. 40 

Deformis cultum vendet, ut vinum paret; 

Agros abiciet moecha, ut ornatum gerat; 

At illa gaudens pecore et lanae dedita 

Quacumque summa tradet luxuriae domum. 

Sic nulla possidebit, quod fuerit datum, 45 

Et dictam matri conferent pecuniam 

Ex pretio rerum, quas vendiderint singulae. 

Ita quod multorum fugit inprudentiam, 
Vnius hominis repperit soUertia. 

PABVLA VI. 
PVQNA MVBIVM BT MVSTBIiABVM. 
Cum victi mures mustelarum exercitu 
(Historia quorum et in tabernis pingitur) 
Fugerent et artos circum trepidarent cavos. 



LIBER IV. 35 

Aegre recepti tanien evaserunt necem. 

Duces eorum, qui capitibus cornua 5 

Suis ligarant, ut conspicuum in proelio 

Haberent signum, quod sequerentur milites, 

Haesere in portis suntque capti ab hostibus; 

Quos inmolatos victor avidis dentibus 

Capacis alvi mersit tartareo specu. 10 

Quemcumque populum tristis eventus premit^ 
Periclitatur magnitudo principum; 
Bfinuta plebes facili praesidio latet. 

FABVLA Vn. 

FHAEDBVS. 

Tu, qui, nasute, scripta destringis mea 
Et hoc ioconim legere fastidis genus, 
Panra libellum sustine patientia, 
Seyeritatem frontis dum placo tuae 
Et in cothurnis prodit Aesopus novis. 5 

Vtinam nec umquam Pelii nemoris iugo 
Pinus bipinni concidisset Thessala! 
Nec ad professae mortis audacem viam 
Fabricasset Argus opere Palladio ratem, 
Inhospitalis prima quae ponti sinus 10 

Patefecit in pemiciem Graium et barbarum! 
Namque et superbi luget Aeetae domys, 
Et regna Peliae scelere Medeae iacent, 
Quae saevum ingenium variis involvens modis 
niic per artus fratris explicuit fugam, 15 

Hic caede patris Peliadum infecit manus. 

Quid tibi videtur? Hoc quoque insulsum est, ais, 
Falsoque dictum; longe quia vetustior 
Aegaea Minos classe perdomuit freta 
lustoque vindicavit exemplo inpetum. 20 

Quid ergo possum facere tibi, lector Cato, 
Si nec fabellae te iuvant nec fabulae ! 
Noli molestus esse omnino litteris, 
Maiorem exhibeant ne tibi molesliam. 

Hoc illis dictum est, qui stultitia nauseant 25 

Ei, ut putentur sapere, caelum vituperant. 

PABVLA Vm. 
8ERFENS AD FABBVM FEBBABIVM. 

Mordaciorem qui inprobo dente adpetit, 
Hoc argumento se describi sentiat. 

In officinam fabri yenit vipera. 
Haec cum temptaret, siqua res esset cibo, 
Limam momordit. Illa contra contumax: 
Quid me, inquit, stulta, dente captas laedere, 
Omne adsuSvi ferrum quae conrodere? 

PABVLA IX. 
VVIiPBS ET CAPEB. 

Homo in periclum simul ac venit callidus, 
Reperire efTugium quaerit alterius malo. 

Cum decidisset yuipes in puteum inscia 
Et altiore clauderetur margine, 

Devenit hircus sitiens in eundem locum ; 5 

Simul rogavit, esset an dulcis liquor 
£t copiosus? Illa fraudem moliens : 
Descende, amice; tanta bonitas est aquae, 
Voluptas ut satiari non possit mea. 
Inmisit se barbatus. Tum vulpecula 10 

Evasit puteo, nixa celsis cornibus, 
Hircumque clauso liquit haerentem vado. 

PABVLA X. 
DE VITIIB HOMINVM. 

Peras inposuit luppiter nobis duas: 
Propriis repletam vitiis post tergum dedit, 
.4Iienis ante pectus suspendit gravem. 

Hac re videre nostra mala non possumus; 
^ '''* siinul deJinquunt, censores sumus. 5 

FABVLA XI. 
FVR BT IiVCBRNA, 

Lucernam fur accendit ex ara lovis 
Ipsumque conpilavit ad lumen suum. 
Qui sacrilegio onustus cum discederet^ 
Repente vocem sancta misit Religio: 
Malorum quamvis ista fuerint munera 5 

Mihique invisa, ut non offendar subripi, 
Tamen, sceleste, spiritu culpam lues, 
Olim cum adscriptus yenerit poenae dies. 
Sed ne ignis noster facinori praeluceat, 
Per quem verendos excolit pietas deos^ 10 

Veto esse tale luminis commercium. 
Ita hodie nec lucernam de flamma deum 
Nec de lucerna fas est accendi sacrum. 

Quot res contineat hoc argumentum utiles, 
Non explicabit alius^ quam qui repperit. 15 

Significat primo saepe, quos ipse alueris, 
Tibi inyeniri maxime contrarios; 
Secyndo ostendit scelera non ira deum, 
Fatorum dicto sed puniri tempore ; 
Novissime interdicit, ne cum malefico 20 

Vsum bonus consociet uliius rei. 

FABVLA Xn. 
MAIiAS BSSB DIVITIAS. 

Opes invisae merito sunt forti viro, 
Quia dives arca veram laudem intercipit. 

Caelo receptus propter virtutem Hercules 
Cmn gratulantes persalutasset deos» 
Veniente Pluto, qui Fortunae est filius, 5 

Avertit oculos. Causam quaesivit pater. 
Odi, inquit, illum, quia malis amicus est 
Simdque obiecto cuncta corrumpit lucro» 

FABVLA Xm. 

Vtilius homini nihil est quam recte loqui : 
Probanda cunctis est quidem sententia, 
Sed ad perniciem solet agi sinceritas. 

Cum se ferarum regem fecisset leo 
Et aequitatis vellet famam consequi, 6 

A pristina deflexit consuetudine 
Atque inter illas tenui contentus cibo 
Sancta incorrupta iura reddebat fide. 
Postquam labare coepit poenitentia, 

» * * 

FABVLA XrV. 
FBOMETHEVS. 

* * in 

A fictione veretri linguam mulieris. 
Adfinitatem traxit inde obscenitas. 

PABVLA XV. 
IDEM. 

Rogavit alter, tribadas et molles mares 
Quae ratio procreasset? Exposuit senex: 

Idem Prometheus, auctor vuigi fictilis, 
(Qui simul offendit ad fortunam, frangitur) 
Naturae partes, veste quas celat pudor, 5 

Cum separatim toto finxisset die, 
Aptare mox ut posset corporibus suis, 
Ad cenam est invitatus subito a Libero. 
Vbi inrigatus multo venas nectare 
Sero domum est reversus titubanti pede. 10 

Tum semisomno corde et errore ebrio 
Adplicuit virginale generi masculo 
Et masculina membra adplicuit feminis. 
Ita nunc libido pravo fruitur gaudio. 

FABVLA XVI. 

DE CAPBI8 BARBATIB. 

Barbam capellae cum inpetrassent ab love, 
Hirci maerentes indignari coeperunt» 
Quod dignitatem feminae aequassent suam. 
Sinite, inquit, Ulas gloria vana frui 
Et usurpare vestri ornatum muneris, 5 

Pares dum non sint vestrae fortitudini. 

Hoc argumentum monet, ut sustineas tibi 
Habitu esse similes, qui sint virtute inpares. 

FABVLA XVn. 
DE FOBTVNIS HOMINVM. 

Cum de fortunis quidam quereretur suis, 
Aesopus finxit consolandi gratia : 

Vexata saeyis navis tempestatibus, 
Inter vectorum lacrimas et mortis metum, 
Faciem ad serenam subito ut mutatur dies, 5 

Ferri secundis tuta coepit flatibus 
Nimiaque nautas hilaritate extoUere. 
Factus periclis tum gubernator sophus: 
Tarce gaudere oportet et sensim queri.* — 
Totam aeque vitam miscet dolor et gaudium. 10 

FABVLA XVm. 
CAirVM IiEGATI AD lOVEM. 

Canes legatos olim misere ad lovem, 
Melioris vitae tempus oratum suae, 
Vt sese eriperet hominum contumeliis, 
Furfuribus sibi conspersum quod panem darent 
Fimoque turpi maxime explerent famem. 5 

Profecti sunt legati non celeri pede, 
Dum naribus dcrutantur escam in stercore. 
Citati non respondent. Vix tandem invenit 
Eos Mercurius et turbatos adtrahit. 
Tum vero vultum magni ut viderunt lovis, 10 

Totam timentes concacarunt regiam ; 

Propulsi vero fustibus vadunt foras. 

Vetat dimitti magnus illos luppiter. 

Mirati sibi legatos non revertier, 

Turpe aestimantes aliquid commissum a suis, 15 

Post aliquod tempus alios adscribi iubent. 

Rumor legatos superiores prodidit. 

Timentes rursus aliquid ne simile accidat, 

Odore canibus anum, sed multo, replenU 

Mandata dant: legati mittuntur, statim 20 

Abeunt. Rogantes aditum continuo inpetranL 

Consedit genitor tum deorum maximus 

Quassatque fulmen: tremere coepere omnia. 

Canes confusi, subitus quod fuerat fragor, 

Repente odorem mixtum cum merdis cacant. 25 

Reclamant omnes, vindicandam iniuriam. 

Sic est locutus ante poenam luppiter: 

Legatos non est regis non dimittere, 

Nec est difficile poenas culpae inponere ; 

Sed hoc feretis pro iudicio praemium : 30 

Non veto dimitti, verum cruciari fame, 

Ne ventrem continere non possint suum. 

Illi autem, qui miserunt vos tam futiles, 

Numquam carebunt hominis contumelia. 

[Ita nunc legatos exspectantes posteri. 

Novum venire qui videt, culum olfacit.] 

FABVLA XIX. 
SEBFENS. MISBBICOBDLA. NOCIVA. 

Qui fert malis auxilium, post tempus dolet 
Gelu rigentem quidam colubram sustulit 
Sinuque fovit, contra se ipse misericors; 
Namque ut refecta est, necuit hominem protinus. 
Hanc alia cum rogaret causam facinoris, 5 

Respondit: Nequis discat prodesse inprobis. 

FABVLA XX. 
VVI.PES ET DBACO. 

Vulpes, cubile fodiens» dum terram eruit 
Agitque plures altius cuniculos. 

Pervenit ad draconis speluncam intimam, 

Custodiebat qui thesauros abditos. 

Hunc simul aspexit. Oro, ut inprudentiae 5 

Des primum veniam; deinde si pulchre yides, 

Quam non conveniens aurum sit vitae meae, 

Respondeas clementer. Quem fructum capis 

Hoc ex labore, quodve tantum est praemium, 

Vt careas somno et aevum in tenebris exigas? 10 

Nullunx, inquit ille, verum hoc a summo mihi 

love adtributum est. Ergo nec sumis tibi 

Nec uUi donas quicquam? Sic fatis placet. 

Nolo irascaris, libere si dixero: 

Dis est iratis natus, qui est similis tibi. 15 

Abiturus illuc, quo priores abierunt» 
Quid mente caeca miserum torques spiritum? 
Tibi dico, avare, gaudium heredis tui» 
Qui ture superos, ipsum te fraudas cibo, 
Qui tristis audis musicum citharae sonum, 20 

Quem tibiarum macerat iucunditas, 
Opsoniorum pretia cui gemitum exprimunt, 
Qui dum quadrantes aggeras patrimonio 
Caelum fatigas sordido periurio, 

Qui circumcidis omnem inpensam funeri» 25' 

Libitina nequid de tuo faciat lucri. 



FABVLA XXI. 
F H A E D B V 8. 

Quo iudicare cogitet livor modo, 
Licet dissimulet, pulchre tamen intellego. 
Quicquid putabit esse dignum memoria, 
Aesopi dicet; si quid minus adriserit, 
A me contendet fictum quovis pignore. 6 

Quem volo refelli iam nunc responso meo: 
Sive hoc ineptum sive laudandum est opus, 
Invenit ille, nostra perfecit manus. 
Sed exsequamur coeptum propositi ordinem. 

FABVLA XXn. 
DE 8IMONIDE. 

Homo doctus in se semper divitias habet. 
Simonides, qui scripsit egregium melos» 
Quo paupertatem sustineret facilius» 
Circum ire coepit urbes Asiae nobiles, 
Mercede accepta laudem yictorum canens. 5 

Hoc genere quaestus postquam locuples factus est, 
Redire in patriam voluit cursu pelagio ; 
Erat autem, ut aiunt, natus in Cia insula: 
Ascendit navem, quam tempestas horrida 
Simul et vetustas medio dissolvit mari. 10 

Hi zonas, illi res pretiosas colligunt, • 
Subsidium vitae. Quidam curiosior: 
Simonide, tu ex opibus nU sumis tuis? 
Mecum, inquit» mea sunt cuncta. Tunc pauci enatant, 
Quia plures onere degravati perierant. 15 

Praedones adsunt, rapiunt, quod quisque extulit, 
Nudos relinquunt. Forte Clazomenae prope 
Antiqua fuit urbs, quam petierunt naii^ragi. 
Hic litterarum quidam studio deditus, 
' Simonidis qui saepe versus legerat ^ 20 

Eratque absentis admirator maximus, ' 
Sermone ab ipso cognitum cupidissime 
Ad se recepit; veste, nummis, familia 
Hominem exornavit. Ceteri tabulam suam 
Portant rogantes victum. Quos casu obvios 25 

Simonides ut vidit: Dixi, inquit, mea 
Mecum esse cuncta; vos quod rapuistis, perit. . 

FABVLA XXTTT. 
MON8 FABTVBIEN8. 

Mons parturibat, gemitus inmanes ciens, 
Eratque in terris maxima exspectatio. 

ille murem peperit. Hoc scriptum est tibi, 
magna cum minaris» extricas nihil. 

FABVLA XXIV. 
FORMICA JEST MV8GA. 

rNihil agere quod non prosit, fabella admonet.] 

Formica et musca contendebant acriter» 
Quae pluris esset. Musca sic coepit prior: 
Conferre nostris tu potes te laudibus? 
Vbi inmolatur, exta praegusto deum; 
Morar inter aras, templa perlustro omnia. 6 

In capite regis sedeo, cum visum est mihi/ 
Et matronarum casta delibo oscula. 
Laboro nihU, atque optimis rebus fruor. 
Quid horum simile tibi contingit, rustica? 
Est gloriosus sane convictus deum, 10 

Sed illi, qui invitatur, non qui invisus est. 
Aras frequentas: nempe abigeris, quom venis. 
Reges conmemoras et matronarum oscula ; 
Super etiam iactas, tegere quod debet pudor. 
Nihil laboras: ideo cum opus est, nil habes. 15 

Ego granum in hiemem cum studiose congero» 
Te circa murum pasci video stercore. 
Aestate me lacessis; cum bruma est, siles. 
Mori contractam cum te cogunt frigora, 
Me copiosa recipit incolumem domus. 20 

Satis profecto rettudi superbiam. 

Fabella talis hominum discemit notas 
Eorum, qui se falsis ornant laudibus, 
Et quorum virtus exhibet solidum decus. 

FABVLA XXV. 
FOETA. 

Quantum valerent inter homines litterae, 
Dixi superius: quantus nunc illis honos 
A superis sit tributus, tradam memoriae. 

Simonides idem ille, de quo rettuli, 
Victori laudem cuidam pyctae ut scriberet, 5 

Certo conductus pretio secretum petlt. 
Exigua cum frenaret materia inpetum. 

Ysus poetae more est et licentia 

Atque interposuit gemina Ledae pignera, 

Auctoritatem similis referens gloriae. 10 

Opus adprobavit; sed mercedis tertiam 

Accepit partem. Cum reiicuam posceret: 

Illi, inquit, reddent, quorum sunt laudis duae. 

Verum, ut ne irate te dimissum censeas, 

Ad cenam mihi promitte ; cognatos volo 15 

Hodie invitare, quorum es in numero mihi. 

Fraudatus quamvis et dolens iniuria, 

Ne male dissimulans gratiam corrumperet, 

Promisit. Rediit hora dicta, recubuit. 

Splendebat hilare poculis conviyium , 20 

Magno adparatu laeta resonabat domus : 

Repente duo cum iuvenes sparsi pulvere, 

Sudore multo diffluentes, corpore 

Humanam supra formam, cuidam servulo 

Mandant^ ut ad se provocet Simonidem; 25 

Rlius interesse, ne faciat moram. 

Homo perturbatus excitat Simonidem. 

Vnum promorat vix pedem triclinio, 

Ruina camarae subito oppressit ceteros; 

Nec uiii iuvenes sunt reperti ad ianuam. 30 

Vt est vulgatus ordo narratae rei, 

Omnes scierunt numinum praesentiam 

Vati dedisse vitam mercedis ioco. 

FOETA AD FABTICVIjONS]I£. 

Adhuc supersunt multa, quae possim loqui, 
Et copiosa abundat rerum varietas; 
Sed temperatae suaves sunt argutiae, 
Immodicae offendunt. Quare, vir sanctissime, 
Particulo, chartis nomen victurum meis, 5 

Latinis dum manebit pretium litteris, 
Si non ingenium, certe brevitatem adproba, 
Quae conmendari tanto debet iustius, 
Quanto poetae sunt molesti validius. 

LIBER QVINTVS. 

IDEM FO£TA. 

Aesopi nomen sicubi interposuero, 
Cui reddidi iam pridem quicquid debui, 
Auctoritatis esse scito gratia: 
Vt quidam artifices nostro faciunt seculo, 
Qui pretium operibus maius inveniunt, novo 5 

Si marmori adscripserunt Praxitelen suo, 
Trito Myronem argento, tabulae Zeuxidem. 
Adeo fucatae plus vetustati favet 
Invidia mordax quam bonis praesentibus. 
Sed iam ad fabeUam talis exempii feror. 10 

FABVLA L 

DEMETRIV8 REX ET MENANDER POETA. 

Quomodo saepe fallatur hominum iudicium, 

Demetrius, qui dictus est Phalereus» 
Athenas occupavit inperio inprobo. 
Vt mos est vulgi, passim et certatim ruit 
,,Feliciter!'' succlamans. Ipsi principes 
Illam osculantur, qua sunt oppressi» manum, 5 

Tacite gementes tristem fortunae vicem. 
Quin etiam resides et sequentes otium, 
Ne defuisse noceat, repunt ultimi; 
In quis Menander, nobilis comoediis, 
Quas ipsum ignorans legerat Demetrius 10 

Et admiratus fuerat ingenium viri, 
Vnguento delibutus, vestitu fluens, 
Veniebat gressu delicato et languido. 
Hunc ubi tyrannus vidit extremo agmine: 
Quisnam cinaedus ille in conspectum meum 15 

Audet venire? Responderunt proximi: 
Hic est Menander scriptor. Mutatus statim: 
Homo, inquit, fieri non potest formosior. 

FABVLA n. 
VLAlTOKBS ET IiATBO. 

Duo cmn incidissent in latronem milites^ 
Ynus profugit, alter autem restitit 
Et vindicavit sese forti dextera. 
Latrone occiso timidus accurrit comes 
Stringitque gladium, dein reiecta paenula: 5 

Cedo, inquit, illum; iam curabo sentiat, 
Ouos attemptarit. Tunc, qui depugnaverat: 
Vellem istis verbis saltem adiuvisses modo ; 
Constantior fuissem vera existimans. 
Nunc conde ferrum et linguam pariter futilem, 10 

Vt possis alios ignorantes fallere. 
Ego, qui sum expertus, quantis fugias viribus, 
Scio» quam virtuti non sit credendum tuae. 

lili adsignari debet haec narratio, 
Qui re secunda fortis est, dubia fugax. 15 

FABVLA m. 
CALVVS BT MVSCA. 

Calvi momordit musca nudatum caput; 
Quam opprimere captans alapam sibi duxit gravem. 
Tunc illa inridens: Punctum volucris parvulae 
Voluisti morte ulcisci ; quid facies tibi, 
Iniuriae qui addideris contumeliam? 
Respondit: Mecum facile redeo in gratiam, 
Quia non fuisse mentem iaedendi scio. 
Sed te , contempti generis animal inprobum, 
Quae delectaris bibere humanum sanguinem, ^ 

Optem necare vel maiore incommodo. 10 

Hoc argumentum venia donari docet» 
Qui casu peccat. Nam qui consilio est nocens, 
Illum esse quavis dignum poena iudico. 

FABVLA IV. 

ASmVS ET FOBCEIiLVS. 

Quidam inmolasset verrem cum sancto Herculi, 
Cui pro salute votum debebat sua. 

Asello iussit reliquias poni hordei. 

Quas aspernatus ille sic locutus est: 

Libenter istum prorsus adpeterem cibum, 5 

Nisi, qui nutritus illo est, iugulatus foret. 

Huius respectu fabulae deterritus 
Periculosum semper vitavi lucrum. 
Sed dicis: Qui rapuere divitias, habent. 
Numeremus agedum, qui deprensi perierunt. 10 

Maiorem turbam punitorum reperies. 
Paucis temeritas est bono, multis .'naio. 

FABVLA V. 

8cvb:ba bt bvsticvs. 

Pravo favore iabi mortales solent 
Et, pro iudicio dum stant erroris sui, 
Ad poenitendum rebus manifestis agi. 

Facturus iudos quidam dives nobiles 
Proposito cunctos invitavit praemio, 5 

Quam quisque posset ut novitatem ostenderet 
Yenere artifices iaudis ad certamina; 
Quos inter scurra, notus urbano sale^ 
Habere dixit se genus spectaculi, 
Quod in theatro numquam prolatum foret. 10 

Dispersus rumor civitatem concitat. 
Paullo ante vacua turbam deficiunt loca. 
In scena vero postquam solus constitit 
Sine adparatu, nullis adiutoribus, 
Silentium ipsa fecit exspectatio. 15 

Ille in sinum repente demisit caput 
Et sic porcelli vocem est imitatus sua, 
Verum ut subesse pallio contenderent 
Et excuti iuberent. Quo facto simul 
Nihil est repertum, multis onerant laudibus 20 

Hominemque plausu prosequuntur maximo. 
Hoc vidit fieri rusticus. Non mehercule 
Me vincet, inquit: et statim professus est 
Idem facturum melius se postridie. 
Fit turba maior. lam favor mentes tenet 25 

Et derisuri, non spectaturi, sedent. 

Vterque prodit. Scurra degrunnit prior 

Movetque piausus et clamores suscitat. 

Tunc simulans sese vestimentis rusticus 

Porcellum obtegere, (quod faciebat scilicet, 30 

Sed, in priore quia nil compererant, latens) 

Pervellit aurem vero, quem celaverat, 

Et cum dolore vocem natm*ae exprimit. 

Adclamat populus scurram multo similius 

Imitatum, et cogit rusticum trudi foras. 35 

At iile profert ipsum porceiium e sinu, 

Turpemque aperto pignore errorem probans: 

En hic deciarat, quales sitis iudices! 

FABVLA VI. 
CAIiWS EfT QVIDAM AEQVE FtLIS D£EECa?VS. 

Invenit calvus forte in trivio pectinem. 
Accessit alter, aeque defectus pilis. 
Heia! inquit, in commune quodcumque est lucri. 
Ostendit ille praedam et adiecit simid: 
Superum voluntas favit; sed fato invido 5 

Carbonem, ut aiunt, pro thesauro invenimus, 

Quem spes delusit, huic querela convenit. ' 

FABVLA Vn. 
FBINCEF8 TIBICEN. 

Vbi vanus animus aura captus frivola 
Adripuit insolentem sibi fiduciam, 
Facile ad derisum stulta levitas ducitur. 

Princeps tibicen notior paullo fuit, 
Operam Bathyllo solitus in scena dare. 5 

Is forte ludis (non satis memini quibus) 
Dum pegma rapitur, concidit casu gravi 
Nec opinans, et sinistram fregit tibiam, 
Duas cum dextras maluisset perdere. 
Inter manus sublatus et multum gemens 10 

Domum refertur. Aliquot menses transeunt, 
Ad sanitatem dum venit curatio. 

Vt spectatorum mos est, id lepidum genus 

Desiderare coepit, cuius flatibus 

Solebat excitari saltantis vigor. 15 

Erat facturus ludos quidam nobilis. 
Vt incipiebat ingredi Princeps, eum 
Adducit pretio precibus, ut tantummodo 
Ipso ludorum ostenderet sese die. 
Qui simul advenit, rumor de tibicine 20 

Fremit in theatro. Quidam adfirmant mortuum, 
Quidam in conspectum proditurum sine mora. 
Aulaeo misso, devolutis tonitribus 
Di sunt locuti more translaticio. 

Tunc chorus ignotum modo reducto canticum 25 

Insonuit, cuius haec fuit sententia: 
,,Laetare, incolumis Roma, salvo Principe!'' 
In plausus consurrectum est. lactat basia 
Tibicen; gratulari fautores putat. 
Equester ordo stultum errorem intellegit 80 

Magnoque risu canticum repeti iubet. 
Iteratur illud. Homo meus se in pulpito 
Totum prosternit. Plaudit inludens eques. 
Rogare populus hunc coronam existimat. 
Vt vero cuneis notuit res omnibus, 35 

Princeps, ligato crure nivea fascia, 
Nivetsque tunicis, niveis etiam calceis» 
Superbiens honore divinae domus, 
Ab universis capite est protrusus foras. 

FABVLA Vm. 
TBMPVS. 

Cursu volucri, pendens in novacula, 
Calvus, comosa fronte, nudo occipitio, 
(Quem si occuparis, teneas; elapsum semel 
Non ipse possit luppiter reprehendere,) 
Occasionem rerum significat brevem. 5 

Effectus inpediret ne segnis mora, 
Finxere antiqui talem effigiem Temporis. 

PHAEDRYS. 4 

FABVLA IX. 
TAVBVS BT VITVIiVS. 

Angusto in aditu taurus luctans cornibus 
Cum vix intrare posset ad praesepia, 
Monstrabat vitulus quo se pacto flecteret. 
Tace, inquit, ante hoc noYi, quam tu natus es* 

Qui doctiorem emendat, sibi dici putet. 5 

FABVLA X. 

CANI8 £T SVS ET VEITATOB. 

Adversus omnes fortis veloces feras 
Canis cum domino semper fecisset satis, 
Languere coepit annis ingravantibus. 
Aliquando obiectus hispidi pugnae suis 
Adripuit aurem : sed cariosis dentibus 5 

Praedam dimisit. Hic tunc venator dolens 
Canem obiurgabat. Cui senex contra Lacon: 
Non te destituit animus, sed Tires meae. 
Quod fuimus, lauda, si iam damnas, quod sumus. 

Hoc cur, Philete, scripserim, pulchre vides, 10 

« 

PABVLAE NOVAE. 

FABVLA L 
SmrVS BT WTiPBS. 

Ayarum etiam qaod sibi saperest non libenter dare. 

Vulpem rogabat partem caudae simius, 
Contegere honeste posset ut nudas nates; 
Cui sic maligna: Longior fiat licet, 
Tamen illam citius per lutum et spinas traham» 
Tibi quam partem quamvis parvam inpertiar. 

FABVLA n. 
AVCTOB. 

Non esse plus aequo petendum. 

Arbitrip si natura finxisset meo 
Genus mortale, longe foret instructius: 
Nam cuncta nobis attribuisset commoda, 
Quaecumque indulgens Fortuna animali dedit: 
Elephanti vires, et leonis inpetum, 5 

Cornicis aevum, gloriam tauri trucis» 
Equi velocis placidam mansuetudinem, 
Et adesset homini sua tamen sollertia. 
Nimirum in caelo secum ridet luppiter, 
Magno haec consilio qui negavit hominibus, 10 

Ne sceptrum mundi raperet npstra audacia. 

Ergo contenti munere invicti lovis 
Fatalis annos decurramus temporis, 
Nec plus conemur quam sinit mortalitas. 

PABVLA m. 

MERCVmVS ET DVAE HVTiIERES. 

De eodem alia fabella. 

Mercurium hospitio mulieres olim duae 
Inliberali et sordido receperant: 
Quarum una in cunis parvum habebat filium, 
Quaestus placebat alteri meretricius. 
Ergo ut referret gratiam officiis parem, 6 

Abiturus et iam limen excedens ait: 
Deum videtis; tribuam vobis protinus, 
Quod quaeque optarit. Mater suppliciter rogat, 
Barbatum ut videat natum quam primum suum; 
Moecha, ut sequatur sese quicquid tetigerit. 10 

Yolat Mercurius, intro redeunt muiieres. 
Barbatus infans ecce vagitus oiet. 
Id forte meretrix cum rideret validius, 
Nares replevit humor, ut fieri solet. 
Emungere igitur se volens prendit manu 15 

Traxitque ad terram nasi longitudinem, 
Et aliam ridens ipsa ridenda exstitit. 

4» 

FABVLA rV. 
FBOMETHEVS £T DOIiVS. 

De yeritate et mendacio. 

Olim Prometheus seculi figulus novi 
Gura subtili Veritatem fecerat, 
Vt iura posset inter homines reddere. 
Subito accersitus nuntio magni lovis 
Commendat officinam fallaci Dolo, 5 

In disciplinam nuper quem receperat. 
Hic studio accensus, facie simulacrum pari, 
Vna statura, simile et membris omnibus, 
Dum tempus habuit, callida finxit manu. 
Quod prope iam totum mire cum positum foret, 10 

Lutum ad faciendos illi defecit pedes. 
Redit magister, quo festinanter Dolus 
Metu turbatus in suo sedit loco. 
Mirans Prometheus tantam similitudinem, 
Propriae videri voluit artis gloriam. 15 

Igitiir fornaci pariter duo signa intulit; 
Quibus percoctis atque infuso spiritu, 
Modesto gressu* sancta incessit Veritas; 
At trunca species haesit in vestigio. 
Tunc falsa imago atque operis furtivi labor 20 

Mendacium adpellatum est; quod negantibus 
Pedes habere facilis est consensio. 

Simulata interdum vitia prosunt hominibuSy 
Sed tempore ipso tamen apparet veritas. 

FABVLA V. 
AVCTOB. 

Sensmn aestiinanduni esse, non verba. 

Ixion quod versari narratur rota, 
Volubilem Fortunam iactari docet. 
Adversus altos Sisyphus montes agens 
Saxum labore summo, quod de vertice, 
Sudore semper irrito revolvitur, 5 

Ostendit hominum sine fine esse miserias. 

Quod stans in amne Tantalus medio sitit, 

Avari describuntur, quos circumfluit 

Ysus bonorum, sed nil possunt tangere. 

Yrnis scelestae Danaides portant aquas, 10 

Pertusa nec conplere possunt dolia ; 

Immo, luxuriae quicquid dederis, perfluet. 

Novem porrectus Tityos est per iugera, 

Tristi renatum suggerens poenae iecur; 

Quo quis maiorem possidet terrae locum^ 15 

Hoc demonstratur cura graviore adfici. 

Consulto involvit veritatem antiquitas, 

Vt sapiens intellegeret, errai:et rudis. 

FABVLA VL 
AVOTOK. 
Ytilius nobis quid sit dic, Phoebe, obsecro» 
Qui Delphos et formosum Parnasum incolis. 
Quid est? sacratae vatis horrescunt comae, 
Tripodes moventur, mugit adytis Religio, 
Tremuntque lauri et ipse pallescit dies. i 

Yoces resolvit icta Pytho numine: 
Audite gentes Delii monitus dei: 
Pietatem colite; vota superis reddite; 
Patriam, parentes, natos, castas coniuges 
Defendite armis, hostem ferro pellite; 10 

Amicos sublevate; miseris parcite; 
Bonis favete, subdolis ite obviam; 
Delicta vindicate; cohibete inpios; 
Punite turpi thalamos qui violant stupro; 
Malos cavete; nuUi nimium credite. 15 

Haec elocuta concidit virgo furens : 
Furens profecto, nam quae dixit perdidit. 

FABVLA Vn. 
AE80PV8 ET 80BIFTOB. 

Aesopo quidam scripta recitarat mala, 
In quis inepte multum se iactaverat. 
Scire ergo cupiens quidnam sentiret &ewe.v 

Numquid tibi, inquit, visUs sum superbior? 
Haud vana nobis ingeni fiducia est. 
Confectus ille pessimo volumine :. 
Ego, inquit, quod te laudas vehementer probo» 
Namque hoc ab alio numquam continget tibi. 

FABVLA Vm. 
POMFEIV8 MAGNVS ET EIVS MHiES. 
Quam di£&cile sit hominem nosse. 
Magni Pompei miles vasti corporis 
Fracte loquendo et ambulando molliter 
Famam cinaedi traxerat certissimam. 
Hic insidiatus nocte iumentis ducis, 
Gum yeste et auro et magno argenti pondere 5 

Avertit mulos. Factum rumor dissipat; 
Arguitur miles, rapitur in praetorium. 
Tum Magnus: Quid? ait, tune me, commilito, 
Spoliare es ausus? Ille continuo exscreat ' 

Sibi in sinistram et sputum digitis dissipat. 10 

Sic, imperator, oculi exstillescant mei, 
Si vidi aut tetigi. Tum vir animi simplicis 
Id dedecus castrorum propelli iubet, 
Nec cadere in illum credit tantam audaciam. 
Breve tempus intercessit, et fidens manu 15 

Vnum e Romanis provocabat barbarus. 
Sibi quisque metuit; primi quin mussant duces. 
Tandem cinaedus habitu, sed Mars viribus, 
Adit sedentem pro tribunali ducem, 
Et voce-molli: Licet? Enimvero eici 20 

Virum ut in re atroci Magnus stomachans inperat. 
Tum quidam senior ex amicis principis: 
Hunc ego committi satius Fortunae arbitror, 
In quo iactura levis est, quam fortem virum» 
Qui casu victus temeritatis te arguaU 25 

Assensit Magnus et permisit militi 
Prodire contra; qui mirante exercitu, 
Dicto celerius hostis abscidit caput 
yji^torgue rediit. His tunc Pompeius super: 

Corona, miles, equidem te dono libens, 30 

Quod vindicasti laudem Romani inperi ; 
Sed exstillescant oculi sic, inquit, mei, 
Turpe illud imitans ius iurandum militis, 
Nisi tu abstulisti sarcinas nuper meas. 

FABVLA IX. 

IVNO, VENVS ET aAIiIiINA. 

Cum castitatem luno laudaret suam, 
lucunditatis causam non sprevit Venus, 
NuIIamque ut affirmaret esse illi parem» 
Interrogasse sic gallinam dicitur: 
Dic sodes, quanto possis satiari cibo. 5 

Respondit illa: Quicquid dederis, satis erit, 
Sic, ut concedas pedibus aliquid scalpere. 
Ne scalpas, inquit, satis est modius tritici? 
Plane, immo nimium est, sed permitte scalpere. 
Ex toto, nequid scalpas, quid desideras? 10 

Tum denique illa fassa est naturae malum: 
Licet horreum mi pateat, ego scalpam tamen. 
Risisse luno dicitur Veneris ioco, 
Quia per gallinam denotavit feminas. 

FABVLA X. 

FATEBFAMHiIAS ET AESOFVS. 

Quomodo domanda git ferox iuventus. 

Paterfamilias saevum habebat filium. 
Hic e conspectu cum patris recesserat» 
Verberibus servos afficiebat plurimiii 
Et exercebat fervidam adolescentiam. 
Aesopus ergo narrat hoc breviter seni: 5 

Quidam iuvenco vetulum adiungebat bovem. 
Is cum refugiens inpari coUo iugum 
Aetatis excusaret vires languidas: 
Non est quod timeas, inquit ilU rusticus; 
Non ut labores facio, sed ut istum domes, 10 

Qui calce et cornu multos reddit debUes. 
Et tu nisi istum tecum assidue detinea 

Feroxque ingenium conprimis clementia, 
Vide, ne querela maior accrescat domus. 

Atrocitati mansuetudo est remedium. 15 

PABVLA XI. 
AESOPVS ET VICTOR GYmsaCTVB. 

Quomodo conpriiuatur aliquando iactantia. 

Victorem forte gymnici certaminis 
lactantiorem cum vidisset Phryx sophus, 
Interrogavit, an plus adversarius 
Valuisset eius? Ille: Ne istud dixeris; 
Multo fuere vires maiores meae. 5 

Quod, inquit, ergo, stulte, meruisti decus, 
Minus valentem si vicisti fortior ? 
Ferendus esses, forte si te diceres 
Superasse, melior qui fuisset viribus. 

FABVLA Xn. 
A8INV8 AD IilTBAM. 

Asinus iacentem vidit in prato lyram. 
Accessit et temptavit chordas ungula ; 
Sonuere tactae. Bella res, sed mehercules 
Hale cessit, inquit, artis quia sum nescius. 
Si repperisset aliquis hanc prudentior» 5 

Divinis aures oblectasset cantibus. 

Sic saepe iiigenia calamitate intercidunt. 

FABVLA Xm. 

MVIiIEIt VIDVA ET MUiBS. 

Quanta sit inconstantia et libido mulierunu 
Per aliquot annos quaedam dilectum virum 
Amisit et sarcophago corpus condidit; 
A quo revelli nullo cum posset modo 
Et in sepulcro vitam lugens degeret, 
Claram assecuta est famam castae mulieris. 5 

Interea fanum qui conpilarant lovis, 
Cruci suffixi luerunt poenas numini. 
florum reliquias nequis posset tollere. 

Custodes dantur milites cadaverum 

Honumentum iuxta, mulier quo se incluserat 10 

Aliquando sitiens unus de custodibus 

Aquam rogavit media nocte ancillulam, 

Quae forte dominae tunc adsistebat suae 

Dormitum eunti ; nainque lucubraverat 

Et usque in serum vigOias perduxerat. 15 

Paulum reclusis foribus miles prospicit 

Videtque et aegram et facie pulchra feminam. 

Correptus animus ilico succenditur 

Et uritur sensim inpotentis cupiditas. 

SoUers acumen mille causas invenit, 20 

Per quas videre posset viduam saepius. 

Cotidiana capta consuetudine 

Paulatim facta est advenae submissior; 

Hox arUore vinxit animum copula. 

Hic dum consuihit noctes custos diligens, 25 

Desideratum est corpus ex una cruce. 

Turbatus miles factum exponit mulieri. 

At sancta mulier: Non est quod timeas, ait, 

Virique corpus tradit figendum cruci, 

Ne subeat ille poenas neglegentiae. 30 

Sic turpitudo laudis obsedit locum. 

FABVLA XIV. 

Dvo rwsNES spoirsi dives et favfeh. 

Fortanaon interdum praeter spem bominibuB favere. 

' Vnam expetebant virginem iuvenes duo; 
Vicit locuples genus et formam pauperis. 
Vt nuptiarum dictus advenit dies, 
Amans dolorem quia non poterat perpeti, 
Haerens propinquos contulit se in hortulos, 5 

Quos ultra paalo villa ditis splendida 
Erat acceptura virginem e matris sinu, 
Parum ampla in urbe visa quod fuerat domus. 
Pompa explicatur, turba concurrit frequens, 
£t coniugalem praebet Hymenaeus facem. 10 

AsellHs autem, qui solebat pauperi 

Quaestum deferre, stabat portae in limine. 

Illum puellae casu conducunt suae, 

Viae labores teneros ne laedant pedes. 

Repente caelum, Veneris misericordia, 15 

Ventis moyetur, intonat mundi fragor 

Noctemque densis horridam nimbis parat: 

Lux rapitur oculis et simul vis grandinis 

Effusa trepidos passim comites dissipat, 

Sibi quemque cogens petere praesidium fuga. 20 

Asellus notum proximum tectum subit 

Et voce magna sese yenisse indicat. 

Procurrunt pueri, pulchram aspiciunt virginem 

Et admirantur: deinde domino nuntiant. 

Inter sodales Ule paucos accubans 25 

Amorem crebris avocabat poculis. 

Vbi nuntiatum est, recreatus gaudiis 

Hortante Baccho et Venere, dulces perficlt 

Aequalitatis inter plausus nuptias. 

Quaerunt parentes per praeconem filiam; 30 

Novus maritus coniuge amissa dolet. 

Quid esset actum postquam populo innotuit, 

Omnes favorem conprobarunt caelitum. 

FABVLA XV. 
AE80PVB ET DOMINA. 
Quajn noceat saepe yernm dicere. 
Aesopus turpi cum seryiret feminae, 
Quae se expingendo totum intricaret diem, 
Vestem, uniones, aurum, argentum sumeret, 
Nec inyeniret digito qui se tangeret: 
Licetne paucis, inquit? Dicas. Censeo, 5 

Quidyis efficies, cultum si deposueris. 
Adeone yideor tibi per me meliuscula? 
Immo, ni dederis, sponda cessabit tua. 
At non cessabunt latera, respondit, tua» 
Et obiurgari iussit seryum garrulum. • 10 

Post paullo armillam tollit fur argenteam. 
Quam non apparere est ut dictum mulieri. 

Omnes furore plena yocat et verbcra 

Proponit gravia , yerum si non dixerint. 

Aliis minare, me certe haud falles, ait, 15 

Flagris sum caesus, yerum quia dixi modo. 

FABVLA XVI. 
GAIiIiVS IiECTICA A FEIiIBVS VSCTVS. 

Nimiam securitatem saepe in periculum homines ducere. 

Feles habebat gallus lecticarios. 
Hunc gloriosum vulpes ut vidit vehi, 
Sic est locuta: Moneo praecaveas dolum; 
Istorum yultus namque si consideras, 
Praedam portare iudices, non sarcinam. 5 

« » » 

Postquam esurire coepit saeya societas, 
Discerpsit dominum et fecit partes facinoris. 

PABVLA XVn. 

• BCBOFA PABTVRIBNS BT IiVPVS. 

Faciendum prius hominis periculum, quam eius te 

conmiittas fidei. 

Premente partu scrofa cum gemeret iacens, 
Accurrit lupus et obstetricis partibus 
Se posse fungi dixit, promittens opem. 
Quae yero nosset pectoris fraudem inprobi, 
Suspectum officium repudiayit malefici 5 

Et: Satis est, inquit, si recedes longius. 
Quod si perfidiae se commisisset lupi, 
Partus dolore fata conplesset sua. 

FABVLA XVm. 
AESOPVS ET SEBWS PBOPVGVS. 

Non esse malo addendum malum. 

Seryus profugiens dominum naturae asperae, 
Aesopo occurrit notus e yicinia. 
Quid tu confusus? Dicam tibi clare, pater, 
Hoc namque es dignus appellari nomine, 
Tuto querela quia apiid te deponitur. "^ 

Plagae supersunt, desunt mihi cibaria; 

Subinde ad villam mittor sine viatico. 

Domi si coenat, totis persto noctibus, 

Sive est vocatus, iaceo ad lucem in semita. 

Emerui libertatem, canus servio. 10 

Ullius essem culpae mihi si conscius, 

Aequo animo ferrem : numquam sum factus satur 

Et super infelix saevum patior dominium. 

Has propter causas et quas longum est promere, 

Abire destinavi, quo tulerint pedes. 15 

Ergo, inquit, audi: cum mali nil feceris, 

Haec experiris, ut refers, incommoda: 

Ouid si peccaris? quae te passurum ptitas? 

Tali consilio est a fuga deterritus. 

FABVLA XIX, 

EQW8 QVADRIGAIiIS IN FI8TBINVH 

VBKVMDATVS. 

Ferendum esse aequo animo, quicquid accide{it. 

Equum e quadriga multis palmis nobilem 
Abegit quidam et in pistrinum vendidit. 
Productus ad bibendum cum foret a molis, 
In circum aequales ire conspexit suos, 
Vt grata ludis redderent certamina. 5 

Lacrimis obortis: Ite felices, ait, 
Gelebrate sine me cursu sollemnem diem; 
Ego quo scelesta furis attraxit manus, 
Ibi sorte tristi fata deflebo mea. 

FABVLA XX. 
VB8V8 E8VB.IEN8. 

Si quando in silvis urso desunt copiae, 
Scopulosum ad littus currit et prendens petram 
Pilosa crura sensim deiiiittit vado; 
Quorum inter villos cancri simul ut haeserunt, 
In terram arripiens excutit praedam maris 5 

Escaque fruitur passim collecta vafer. 

Ergo etiam stultis acuit ingenium fames. 

FABVLA XXI. 
VIATOB BT COBVVS. . 

Yerbis saepenumero homines decipi solere. 

Quidam per agros deyium carpens iter 
AVE exaudivit et moratus paululum, 
Adesse ut vidit neminem, cepit gradum. 
Iterum salutat idem ex occulto sonus. 
Voce hospitali confirmatus restitit, 5 

Vt, quisquis esset, par officium reciperet. 
Cum circumspectans errore haesisset diu 
Et perdidisset tempus aliquot milium, 
Ostendit sese corvus et supervolans 
AVE usque ingessit. Tum se lusum intellegens: 10 

At male tibi sit, inquit, ales pessime» 
Qui festinantis sic detinuisti pedes. 

FABVLA XXn. 

PA8TOB £T CAFELIiA. 

Nil occultum esse, quod non reveletur. 

Pastor capellae cornu baculo fregerat: 
Rogare coepit, ne se domino proderet. 
Quamvis indigne laesa, reticebo tamen; 
Sed res clamabit ipsa, quid deliqueris. 

FABVLA XXm. 

8EBFENS ET IiACEBTA. 

Ubi leonis pellis deficit, yulpinam induendam essey 
hoc est, ubi deficiunt yires, astu utendum. 

Serpens lacertam forte adversam prenderat; 
Quam devorare patula cum vellet gula, 
Arripuit illa prope iacentem surculum, 
Et pertinaci morsu transversum tenens» 
Avidum soUerti rictum frenavit mora. 5 

Praedam dimisit ore serpens irritam. 

FABVLA XXrV. 
COBNIX ET OVIS. 

Multos lacessere debiles et cedere fortibus. 

Odiosa cornix super ovem consederat; 
Quam dorso cum tulisset invita et diu: 
Hoc, inquit, si dentato fecisses cani, 
Poenas dedisses. Illa contra pessima: 
Despicio inermes, eadem cedo fortibus; 5 

Scio quem lacessam, cui dolosa blandiar; 
Ideo senectam mille in annos prorogo. 

FABVLA XXV. 
SERTVB £T DOMINVS. 

NuUqih maledictum esse gravius conscie^tia. 

Cum servus nequam Socrati malediceret, 
Vxorem domini qui corrupisset sui, 
Idque Ule sciret notum circumstantibus: 
Places tibi, inquit, quia cui non debes places; 
Sed non inpune, quia cui debes non places. 5 

FABVLA XXVI. 
IiEFVS ET BVBVIiCVS. 
Multos verbis blandos esse et pectore infideles. 
Cum venatorem celeripes fugeret lepus 
Et a bubulco Tisus yeprem inreperet: 
Per superos oro perque spes omnes tuas» 
Ne me indices, bubidce; nibU umquam mali 
Huic agro feci. At rusticus: Ne timueris; 5 

Late securus. lamque venator sequens: 
Quaeso, bubulce, numquid huc venit lepus? 
Venit, sed abiit hac ad laevam; et dexteram 
Demonstrat nutu partem. Venator citus 
Non inteUexit seque e conspectu abstulit. 10 

Tunc sic bubulcus: Ecquid est gratum tibl, 
Quod te celavi? Linguae prorsus non nego 
Habere atque agere maximas me gratias; 
Verum ocidis ut priveris opto perfidis. 



APPENDIX. 63 

FABVLA XXVn. 
MEIUSTBIX £T IWENIS. 

Multa esse iucunda quae tamen sunt incommoda. 

Cum blandiretur iuveni meretrix perfida» 
Et ille laesus multis saepe iniuriis 
Tamen praeberet sese facilem mulieri, 
Sic insidiatrix: Omnes muneribus licet 
Contendant, ego te plurimi facio tamen. 5 

luvenis recordans quotiens deceptus foret: 
Lubenter, inquit, mea lux, hanc vocem audio, 
Non quod fidelis, sed quod iucunda est mihi. 

FABVLA XXVUL 
FIBEB. 

Canes effugere cum iam non possit fiber, 
(Graeci loquaces quem dixerunt castorem 
Et indiderunt bestiae nomen dei, 
lUi, qui iactant se verborum copiar) 
Abripere morsu fertur testiculos sibi, 5 

Quia propter illos sentiat sese peti. 
Divina quod ratione fieri non negem ; 
Venator namque simul invenit remedium, 
Omittit ipsum persequi et revocat canes. 

Hoc si praestare possent homines, ut suo 10 

Vellent carere, tuti posthac viverent; 
Haud quisquam insidias nudo faceret corpo^L 

FABVLA XXIX. 

PAFXLIO ET VE8PA. 

Non praeteritam sed praesentem aspiciendam esse 

fortunam. 

Papilio vespam praetervolitans viderat. 
sortem iniquam! dum vivebant corpora, 
Quorum ex reliquiis animam nos accepimus, 
Ego eloquens in pace, fortis proeliis, 

Arte omni princeps inter aequales fui. 5 

En cunctal levitas putris et volito cinis! 

Tu qui fuisti mulus cliteilarius, 

Quemcumque visum est laedis infixo aculeo. 

At vespa dignam moribus vocem edidit: 

Non qui fuerimus, sed qui nunc simus» yide. 10 

FABVLA XXX. 
TEBBANEOIiA ET VVIiPEB. 

PrayiB non esse fidem adhibendajn. 

Avis, quam dicunt terraneolam rustici, 
In terra nidum quia conponit scilicet» 
Forte occucurrit inprobae vulpeculae ; 
Qua visa, pennis altius se sustulit. 
Salve, inquit illa, cur me fugisti, obsecro? 5 

Quasi non abunde sit mihi in prato cibus, 
Griili, scarabaei, locustarum cdpia: 
Nihil est, quod metuas, ego te multum diligo 
Propter quietos mores et vitam probam. 
Respondit contra: Tu quidem bene praedicas; 10 

' In campo non sum, sed sub dio, par tibi. 
Quin sequere; tibi salutem committo meam. 

Hoc qualecumque est Musa quod ludit mea» 
Nequitia pariter laudat et frugalitas, 
Sed haec simpHciter; illa tacite irascitur. 

